Ρόκκος Χοϊδάς: Ο πρώτος σοσιαλιστής –με την ορολογία της εποχής του- βουλευτής. Πέθανε σαν σήμερα το 1890 | ΒΑΘΥ ΚΟΚΚΙΝΟ\nHome » Ημερολόγιο , Ιστορία , Featured » Ρόκκος Χοϊδάς: Ο πρώτος σοσιαλιστής –με την ορολογία της εποχής του- βουλευτής. Πέθανε σαν σήμερα το 1890\nΡόκκος Χοϊδάς: Ο πρώτος σοσιαλιστής –με την ορολογία της εποχής του- βουλευτής. Πέθανε σαν σήμερα το 1890\nΑπό ΒΑΘΥ ΚΟΚΚΙΝΟ , Πέμπτη, 3 Μαΐου 2018 | 5:04 π.μ.\nΟ Ρόκκος Χοϊδάς υπήρξε ο πρώτος σοσιαλιστής, (σύμφωνα με την ορολογία κείνης της εποχής τους σοσιαλιστές τους λέγαν κοινωνιστές), βουλευτής που μπήκε στην ελληνική Βουλή.\nΗ πολιτική κρίση είχε ενταθεί ένα χρόνο και μερικούς μήνες πριν, το 1874. όταν ο βασιλιάς Γεώργιος ο Α’, - πιστό όργανο των Εγγλέζων - προκειμένου να διατηρήσει στην εξουσία τον αυταρχικό Βούλγαρη, ήταν διατεθειμένος να φτάσει μέχρι την εγκαθίδρυση δικτατορίας.\nΌμως, οι καιροί δεν ήταν ευνοϊκοί για κάτι τέτοιο. Υστερα από την ήττα της αυτοκρατορικής Γαλλίας στον πόλεμό της με τη Γερμανία (1870), την ανακήρυξη της Τρίτης Γαλλικής Δημοκρατίας (4 Σεπτέμβρη 1870) και την σοσιαλιστική επανάσταση της Παρισινής Κομμούνας (18 Μάρτη 1871), το δημοκρατικό πνεύμα είχε απλωθεί σε όλες τις χώρες.\nΗ Ελλάδα και τα Βαλκάνια ζούσαν στη δεκαετία 1870 - 1380 μέσα σε δημοκρατική επαναστατική ατμόσφαιρα.\nΤα αποδεικτικά φαινόμενα είναι γνωστά: οι εθνικο-απελευθερωτικοί πόλεμοι των βαλκανικών λαών που ολοκληρώθηκαν με το ρωσοτουρκικό πόλεμο το 1878. Η Τουρκία υποχρεώθηκε από τη νικήτρια Ρωσία να παραχωρήσει αυτονομία στις βαλκανικές χώρες με όρους υποτέλειας. Στην Ελλάδα, το Συνέδριο του Βερολίνου έδωσε τη νότια ‘Ήπειρο - την περιοχή της Άρτας και τη Θεσσαλία μέχρι την Μελούνα, αφήνοντας έξω την περιοχή της Ελασσόνας, τον Όλυμπο και τη Μακεδονία, πέρα από τα Τέμπη.\nΟι δημοκρατικές εξελίξεις στην Ελλάδα σφραγίζονται από τη νικηφόρα αντίδραση των δημοκρατικών δυνάμεων στα δικτατορικά σχέδια του βασιλιά Γεωργίου του Α' την πτώση του Βούλγαρη και την ανάθεση σχηματισμού κυβέρνησης στο Χαρίλαο Τρικούπη, με τη βασιλική εντολή να διαλύσει τη Βουλή και να προκηρύξει νέες εκλογές,\nΣ’ αυτές τις εκλογές που έγιναν στις 18 Ιούλη 1875 εκλέχτηκε βουλευτής Κεφαλλονιάς ο Ρόκκος Χοϊδάς.\nΟλοι οι ιστορικοί γράφουν πως αυτές οι εκλογές που οργάνωσε ο Τρίκούπης ήταν πολύ ελεύθερες. Οπωσδήποτε δεν ήταν σαν τις προηγούμενες εκλογές, όμως είναι υπερβολή να χαρακτηρίζονται "απόλυτα ελεύθερες".\nΟ κρατικός μηχανισμός και οι τοπικοί κομματάρχες,. δήμαρχοι, κοινοτάρχες, δεσποτάδες, οργίασαν κυριολεκτικά. Ασκήθηκε μεγάλη τρομοκρατία εναντίων των οπαδών του Ρόκου Χοίδά και αυτό είναι που μεγαλώνει τη σημασία της εκλογής του.\nΠαρά την τρομοκρατία και παρά την ανάμιξη και της εκκλησίας στις εκλογές ο Ρόκκος Χοϊδάς υπερψηφίστηκε από τους κατοίκους ενός νησιού το οποίο υπήρξε κάστρο του παλιού Εφτανησιώτικου ριζοσπαστισμού.\nΑλλά η εκλογή του Χοϊδά, πρώτου Ελληνα σοσιαλιστή βουλευτή έχει και από μια άλλη πλευρά σημασία. Δεν ήταν προσωπική νίκη τού Χοΐδά. μα νίκη μιας δημοκρατικής κίνησης που στηριζόταν σε συστηματική. συνειδητή οργάνωση.\nΟ Παναγιώτης Πανάς, παλιός συνεπής ριζοσπάστης και τώρα ουτοπιστής σοσιαλιστής ανέλαβε την πρωτοβουλία της οργάνωσης των συνεπών δημοκρατών σε πολιτικό κόμμα, αντιμοναρχικό δημοκρατικό.\nΓι’ αυτό το σκοπό από το 1874 εκδίδει στην Κεφαλλονιά την βδομαδιάτικη εφημερίδα «'Εξέγερση». Εξ αιτίας διαφωνιών που προέκυψαν ανάμεσα στους συνεργάτες του, εγκαταλείπει την «Εξέγερση» και εκδίδει στην τον «Εργάτη». στις 5 Ιούλη 1875.\nΟι εκλογές είχαν οριστεί για τις 18 Ιούλη 1875 και το δημοσιογραφικό όργανο για την εκλογική καμπάνια ήταν απαραίτητο. Η νίκη του Χοϊδά σήμανε την νίκη των πολιτικών στόχων του Πανά.\nΣτη Βουλή η αριστερή δημοκρατική κίνηση θα είχε τον εκπρόσωπο της, έναν εκπρόσωπο πρώην εισαγγελέα, τίμιο. θαρραλέο στην υπεράσπιση των λαϊκών συμφερόντων. Αυτό άνοιγε προοπτικές πολύ αισιόδοξες. Η νίκη δεν όταν τοπική μα πανελλήνια.\nΔεν διέψευσε τις προσδοκίες του δημοκρατικού λαού και της νεολαίας του ο πρώτος Ελληνας σοσιαλιστής βουλευτής. Εμεινε πιστός σ' αυτά που πίστευε και διακήρυττε.\nΕπεσε στις επάλξεις του αγώνα για τα λαϊκά συμφέροντα, και τις λαϊκές ελευθερίες.\nΔικάζεται σε τριετή φυλάκιση για άρθρο που δημοσίευσε στην εφημερίδα «Ραμπαγάς» και θεωρήθηκε προσβλητικό για τη βασιλική οικογένεια. Σ' αυτό υποστήριζε ότι η εθνική κυριαρχία και ο νόμος είναι πάνω από τον βασιλιά. Φυλακίζεται αρνούμενος να υποβάλλει αίτηση χάριτος.\nΠέθανε σαν σήμερα το 1890 στις φυλακές της Χαλκίδας. Προηγουμένως οι εχθροί του λαού και της δημοκρατίας είχαν επιχειρήσει να τον δολοφονήσουν δυο φορές, όμως απέτυχαν στα εγκληματικά τους σχέδια.\nΤελικά, το κράτος των τραπεζιτών. των χρεοκόπων της 'Ελλάδας. Συγγρού. Σκουλούδη, Κορωνιού και τόσων άλλων, πέτυχε το σχέδιό του με την πολυετή δίωξη και φυλάκιση του στις απαίσιες φύλακες της Χαλκίδας.\nΟ εκλεκτός του λαού, ο σοσιαλιστής βουλευτής Ρόκκος Χοϊδάς. μένοντας πιστός στον όρκο του έδωσε και τη ζωή του στον αγώνα για την ικανοποίηση των λαϊκών δικαίων.\nΕτσι δημιουργήθηκαν οι παραδόσεις του σοσιαλιστικού κομμουνιστικού κινήματος στην 'Ελλάδα, όπως και σε άλλες χώρες: με αίμα.\nΒασική πηγή της ανάρτησης δημοσίευμα του "Ριζοσπάστη" στις 20/11/1977


Η αναζήτηση βρήκε 868 εγγραφές\n22 Σεπ 2019, 16:23\nΚαλησπέρα σας, Κύριε Ηλία θα ήθελα να σας ρωτήσω για το μουρουνέλαιο. (Υιοθέτησε ο γιος μου ένα αδεσποτακι, που τώρα είναι είκοσι κιλά και προβλέπεται να μεγαλώσει κι άλλο, το οποίο ήταν αρκετά αδύνατο, αλλά όσο πάει και καλυτερεύει). Είχα αγοράσει για την κόρη μου, η οποία έδινε πανελλήνιες φέτος μ...\n18 Ιούλ 2019, 12:42\nΘέμα: Έχασα το Μπαλλουκάκι μου\nΤην έχασα μέσα από τα χέρια μου. Έφυγε ένα ηλιόλουστο, κυριακάτικο πρωινό που υποσχόταν μια υπέροχη ανοιξιάτικη μέρα. Μια μέρα που είχε ξεκινήσει πάρα πολύ νωρίς και που την αδράξαμε παρέα για μια μεγάλη βόλτα και έναν ωραιότατο καφέ στο χέρι και χαλαρή κουβεντούλα μεταξύ μας. Ποιος θα μας παρεξηγού...\n18 Ιούλ 2019, 11:43\nΤα νέα μου συνοπτικά είναι τα εξής: Έχασα την Μπαλλού. Την έχασα από φόλα πριν από 2,5 μήνες περίπου στην πρωινή μας, κυριακάτικη βόλτα. Χώθηκε στους θάμνους ενός δέντρου και νόμιζα ότι την πρόλαβα, αλλά δεν πήρα είδηση ότι έφαγε κάτι. Λίγο πριν φτάσουμε στο σπίτι. Πήρα αμέσως τον κτηνίατρο και σε ε...\n06 Ιούλ 2019, 22:36\nΚαλησπέρα σε όλες και όλους! Έχω να σας δω πάνω από χρόνο! Μου έχουν συμβεί στο διάστημα αυτό διάφορα δυσάρεστα και διάφορα ευχάριστα, όπως συμβαίνει όταν κάποιος έχει να επικοινωνήσει με φίλους για μεγάλο χρονικό διάστημα. Θα σας τα πω σιγά σιγά, ελπίζοντας ότι δεν με έχετε ξεγράψει μετά από τόσο κ...\n21 Φεβ 2018, 20:18\nΚαλή επιτυχία! Σιδερένια και με το καλό να επιστρέψεις! Η σκέψη μου μαζί σου ❤\n05 Φεβ 2018, 13:39\nΘέμα: Γεράσιμε σε αγαπάμε και μας λείπεις πολύ...\n21 Ιαν 2018, 15:46\nΗ Μπαλλού μου είναι μια χαρά, έχει πάρει όλα τα χούγια της μαμάς της (τα δικά μου δηλαδή). Τίποτα δεν έχω βάλει σε σειρά -και μάλλον δεν θα μπουν ποτέ, οπότε θα πορευτω με αυτά παρέα καθότι κυνηγάω το ανέφικτο -όλα στη σειρά ντε- και θα σας επισκέπτομαι συχνότερα! Χαίρομαι πολύ που ειμαι πάλι μαζί σ...\n21 Ιαν 2018, 15:19\nΈχω πολύ καιρό να μπω στο φόρουμ λόγω πολλαπλών υποχρεώσεων και μου έχετε λείψει πολύ πολύ!\nΕύχομαι να είστε όλοι καλά και να τα.λέμε συχνότερα από δω και πέρα!\nΑν δεν άργησα, καλή χρονιά !\n21 Ιαν 2018, 15:16\nΕδώ μπορείς να ρωτήσεις ότι θες, το φόρουμ αυτό είναι φτιαγμένο με πολλή αγάπη από τα παιδιά που Τ διαχειρίζονται και τα μέλη που το χρησιμοποιούν !\n(Γειά χαρά σε όλους σας, θα σας χαιρετήσω και από τη σωστή θεματική! )\n31 Ιαν 2017, 11:58\nΘέμα: Αναβάθμιση λειτουργικού!!


7 Δεξιότητες που πρέπει να διαθέτεις για τις δουλειές του μέλλοντος!\nΦΡΟΝΤΙΣΤΗΡΙΑ ΘΕΣΣΑΛΟΝΙΚΗΣ ΝΤΟΝΤΗΣ 22 Νοεμβρίου, 2017\nΖούμε σε ένα κόσμο που αλλάζει με επιτυχανόμενο ρυθμό. Καινούριες επιχειρήσεις γεννιούνται διαρκώς ενώ οι παλαιότερες καθίστανται ξεπερασμένες, εάν δεν προβούν σε ανανέωση. Ποιες θα πρέπει να είναι οι δεξιότητες των μελλοντικών υπαλλήλων;\nΈρευνα του Παγκόσμιου Οικονομικού Φόρουμ αποκαλύπτει ότι το 65% των θέσεων εργασίας στις οποίες τώρα απασχολούνται άτομα με βασικό μορφωτικό επίπεδο, στο μέλλον θα έχουν εκλείψει. Τόσο το εργατικό δυναμικό όσο και το γνωστικό επίπεδο εξελίσσονται ταχύτατα.\nΣε συνδυασμό με τις επιδράσεις της τεχνολογικής αυτοματοποίησης στο εργασιακό περιβάλλον προκύπτει το κρίσιμο ερώτημα :\nΤι δεξιότητες πρέπει να διαθέτουν οι νέοι για να ανταπεξέλθουν στα επαγγέλματα του μέλλοντος ;\nΟ ειδικός σε θέματα εκπαίδευσης Tony Wagner έχει αφιερώσει τη ζωή του προσπαθώντας να δώσει απάντηση σε αυτή την ερώτηση. Διεξάγοντας έρευνες στον τομέα της εκπαίδευσης, παίρνοντας συνεντεύξεις με «ηγέτες» της βιομηχανίας και μελετώντας το παγκόσμιο εργατικό δυναμικό στο σύνολό του, ο Wagner έχει εντοπίσει επτά «επιδεξιότητες» που θα βοηθήσουν στην μελλοντική επιβίωση. Αυτές είναι οι ικανότητες και οι νοοτροπίες που χρειάζονται να διαθέτουν οι νέοι για την πλήρη αξιοποίηση των δυνατοτήτων τους.\n7 δεξιότητες που πρέπει να διαθέτεις για τις δουλειές του μέλλοντος\n1. Κριτική σκέψη και επίλυση προβλημάτων\n2. Συνεργασία μεταξύ δικτύων και διοίκηση μέσω επιρροής\n4. Πρωτοβουλία και επιχειρηματικότητα\n5. Αποτελεσματική προφορική και γραπτή επικοινωνία\n6. Αξιολόγηση και ανάλυση πληροφοριών\n7. Περιέργεια και φαντασία\nΑναλυτικά οι δεξιότητες μελλοντικής εργασιακής «επιβίωσης»\nΞοδεύουμε τόσο πολύ χρόνο να διδάξουμε τους μαθητές πώς να απαντούν σε ερωτήσεις, που συχνά παραμελούμε να τους διδάξουμε πώς να θέτουν εκείνοι τις ερωτήσεις. Το να θέτεις ερωτήματα και μάλιστα να μπορείς να κάνεις τη σωστή ερώτηση, είναι το θεμέλιο της κριτικής σκέψης.\nΠροτού καταφέρεις να λύσεις ένα πρόβλημα, πρέπει να είσαι σε θέση να κάνεις κριτική ανάλυση και να αναρωτηθείς τί το προκαλεί. Αυτός είναι ο λόγος για τον οποίο η κριτική σκέψη και η επίλυση προβλημάτων είναι δύο στοιχεία που «συμβαδίζουν» αρμονικά.\nΟ Wagner σημειώνει ότι σήμερα το εργατικό δυναμικό οργανώνεται πολύ διαφορετικά από ό, τι πριν από μερικά χρόνια. Αυτό που παρατηρούμε είναι διαφορετικές ομάδες να εργάζονται σε συγκεκριμένα προβλήματα, σε αντίθεση με συγκεκριμένες ειδικότητες.\nΟ προϊστάμενός σου δεν ξέρει όλες τις απαντήσεις ούτε έχει τις λύσεις σε κάθε πρόβλημα – θα πρέπει να εργαστείτε, για να του τις βρείτε εσείς. Με το σύνολο των δεξιοτήτων, οικοδομείται το θεμέλιο της καινοτομίας. Πρέπει να είμαστε σε θέση να «αμφισβητήσουμε» το status quo, την υπάρχουσα κατάσταση που βρίσκουμε, να αναλύσουμε με κριτική σκέψη το «καθεστώς» που υπάρχει, προτού μπορέσουμε να καινοτομήσουμε και να προτείνουμε μια εναλλακτική λύση.\nΜία από τις σημαντικότερες τάσεις της σημερινής εποχής είναι η αύξηση του υποφήφιου εργατικού δυναμικού. Τα επόμενα πέντε χρόνια, οι μη μόνιμοι και οι εργαζόμενοι εξ αποστάσεως αναμένεται να αποτελούν το 40% του συνολικού εργατικού δυναμικού της εταιρείας. Παρατηρούμε επίσης ένα μεγάλο ποσοστό απασχολούμενων υπαλλήλων που εργάζονται μέσω διαδίκτυου. Οι πολυεθνικές εταιρείες έχουν ομάδες εργαζομένων σε διάφορα γραφεία τους σε ολόκληρο τον πλανήτη.\nΗ τεχνολογία δίνει πλέον τη δυνατότητα για εργασία και συνεργσία χωρίς γεωγραφικούς περιορισμούς, κάτι που είναι συναρπαστικό. Ωστόσο, η συνεργασία μεταξύ των δικτύων και των προσώπων που βρίσκονται σε διαφορετικά γεωγραφικά όρια και με ριζικά διαφορετικά υπόβαθρα είναι ένα στοιχείο για το οποίο η σημερινή νεολαία θα πρέπει να προετοιμαστεί.\nΣύμφωνα με μία έκθεση του New Horizons για την εκπαίδευση, θα παρατηρήσουμε μια αυξανόμενη εστίαση στην παγκόσμια ηλεκτρονική – διαδικτυακή συνεργασία, όπου «τα ψηφιακά εργαλεία θα χρησιμοποιούνται για την υποστήριξη των αλληλεπιδράσεων γύρω από τους στόχους των προγραμμάτων σπουδών και για την προώθηση της διαπολιτισμικής κατανόησης».\nΜέσα σε αυτά τα πλαίσια, η ηγεσία σε μία ομάδα δεν θα είναι πλέον η διοίκηση με εντολές από τους ανώτερους προς τους κατώτερους, αλλά θα γίνεται με δημιουργική και παραγωγική «επιρροή». Τελικά, όπως επισημαίνει ο Wagner, «Είναι ο τρόπος με τον οποίο οι πολίτες κάνουν σήμερα την αλλαγή στις τοπικές τους κοινότητες – προσπαθώντας να επηρεάσουν διαφορετικές ομάδες και στη συνέχεια να δημιουργήσουν συμμαχίες ομάδων που συνεργάζονται για έναν κοινό στόχο».\nΖούμε σε μία περίπλοκη, αβέβαιη, διφορούμενη πραγματικότητα. Ως εκ τούτου, είναι σημαντικό να είστε σε θέση να προσαρμόσετε και να επαναπροσδιορίσετε τη στρατηγική του άλλου.\nΣτο βιβλίο τους «Κρίσιμη σκέψη: πώς να προετοιμάσουν τους μαθητές για έναν ταχέως μεταβαλλόμενο κόσμο», ο Richard Paul και ο Dillion Beach σημειώνουν πως παραδοσιακά υπάρχει μία νοοτροπία «ρουτίνας», τόσο στην εκπαίδευση όσο και στην εργασία μας. Και τα δύο είναι σχεδιασμένα για μια τακτική και σταθερή διαδικασία.\n«Μάθαμε πώς να κάνουμε κάτι μια φορά και στη συνέχεια απλά το επαναλαμβάνουμε, ξανά και ξανά. Η μάθηση σήμαινε να κάνουμε αυτή τη γνώση μια συνήθεια» σημειώνουν. «Αλλά τι πρέπει να κάνεις για να συνεχίσεις να μαθαίνεις; Να είσαι πρόθυμος και άνετος με τη διαρκή επανεκπαίδευση; ”\nΣτην μεταβιομηχανική εποχή, ο αντίκτυπος της τεχνολογίας επιβάλλει την ανάγκη να είμαστε ευέλικτοι και ικανοί να προσαρμοστούμε σε κάθε συνέπεια μιας απρόβλεπτης διαταραχής. Μπορεί να χρειαστεί να προσαρμόσουμε τις δεξιότητες και τη νοοτροπία μας σύμφωνα με τα νέα δεδομένα, τις σημερινές ανάγκες και να παραμερίσουμε όσα δεν μας είναι πλέον απαραίτητα.\nΔΕΙΤΕ ΕΠΙΣΗΣ : ΔΙΑΒΑΣΜΑ: ΤΙ ΚΑΝΩ ΟΤΑΝ ΔΕΝ ΕΧΩ ΟΡΕΞΗ;\nΠαραδοσιακά, η πρωτοβουλία ήταν ένα στοιχείο που επέλεγαν οι μαθητές να μην εισάγουν στη σχολική τους δράση. Για τους περισσότερους φοιτητές, η ανάληψη πρωτοβουλιών και η ανάπτυξη επιχειρηματικότητας αφορούσε τις εξωσχολικές τους δραστηριότητες, καθώς τα προγράμματα των σπουδών τους δεν είχαν σχεδιαστεί για να εμπνέουν, να ανταμείβουν τους καινοτόμους.\nΔιδάσκουμε τη νεολαία μας να ηγηθεί; Την ενθαρρύνουμε να αναλάβει πρωτοβουλίες; Εξουσιοδοτούμε τους νέους να λύσουν τις παγκόσμιες προκλήσεις;\nΚατά τη διάρκεια της έρευνάς του, ο Wagner διαπίστωσε ότι στα εταιρικά περιβάλλοντα, οι διευθυντές των επιχειρήσεων αγωνιωδώς αναζητούν εργαζόμενους που έχουν να προτείνουν νέες ιδέες και στρατηγικές βελτίωσης.\nΜια μελέτη για τις δεξιότητες του 21ου αιώνα έδειξε ότι περίπου το 89% των εργοδοτών που ρωτήθηκαν για τους σημερινούς μεταπτυχιακούς φοιτητές, τους χαρακτήρισαν «ανεπαρκείς» στην επικοινωνία.\nΗ σαφής επικοινωνία δεν είναι απλώς θέμα σωστής χρήσης της γλώσσας και της γραμματικής. Με πολλές περιπτώσεις, η επικοινωνία με σαφήνεια είναι μια επέκταση της σοφής σκέψης.\nΜπορείτε να παρουσιάσετε πειστικά το επιχείρημά σας; Μπορείτε να εμπνεύσετε τους άλλους με πάθος; Μπορείτε να καταγράψετε συνοπτικά τα κυριότερα σημεία αυτού που προσπαθείτε να πείτε; Μπορείτε να προωθήσετε τον εαυτό σας ή ένα προϊόν;\nΕίναι διάσημη η δήλωση του γνωστού δισεκατομμυριούχου επιχειρηματία Richard Branson «Η επικοινωνία είναι η πιο σημαντική δεξιότητα που πρέπει να κατέχει ο κάθε ηγέτης. Είναι μια δεξιότητα που μπορείς να την αποκτήσεις και να τη χρησιμοποιήσεις για να δημιουργήσεις πολλές νέες ευκαιρίες».\nΖούμε στον 21ο αιώνα, την εποχή της γνώσης και της πληροφορίας. Καθημερινά εισάγονται καινούρια δεδομένα, ικανά να «γεμίσουν» 10 εκατομύρια σκληρούς δίσκους Blu-ray!\nΌπως όμως έχει αυξηθεί δραματικά η πρόσβαση μας σε πληροφορίες τόσο έχει αυξηθεί και η πρόσβαση στην παραπληροφόρηση. Κατά την πλοήγηση στον ψηφιακό κόσμο, πολύ λίγοι μαθητές έχουν διδαχθεί πώς να αξιολογήσουν την πηγή και το περιεχόμενο των πληροφοριών στις οποίες έχουν πρόσβαση. Επιπλέον, οι πληροφορίες αυτές εξελίσσονται συνεχώς καθώς επικαιροποιούμε τη βάση γνώσεων μας, πιο γρήγορα από ποτέ.\nΣτην εποχή των πλαστών ειδήσεων (fake news), θα πρέπει ο κάθε ενεργός χρήστης να είναι σε θέση να αξιολογήσει τις πληροφορίες που προέρχονται κι από διαφορετικές πηγές, με μια κριτική ματιά.\nΗ περιέργεια είναι ένας ισχυρός μοχλός για νέα γνώση και καινοτομία. Για να μπορέσουμε να οραματιστούμε ένα καλύτερο μέλλον, χρειάζεται το αίσθημα της περιέργειας, η έξαψη της φαντασίας. Όπως είπε και ο Albert Einstein «Η φαντασία είναι πιο σημαντική από τη γνώση». Χρειάζεται ισχυρή φαντασία για να οραματιστείς κάτι πρωτοποριακό, επαναστατικό και αφού το ανακαλύψεις στη συνέχεια να το εκτελέσεις.\nΤροφοδοτούμε διαρκώς τους φοιτητές με τις πληροφορίες, αντί να τους δώσουμε τη δυνατότητα να θέσουν ερωτήσεις και να ανακαλύψουν τις απαντήσεις.\nΜετασχηματισμός του μέλλοντος της εκπαίδευσης\nΥπάρχει μια έντονη αντίφαση βέβαια ανάμεσα στις επτά αυτές δεξιότητες επιβίωσης του μέλλοντος και το επίκεντρο της σημερινής εκπαίδευσης. Αντί να διδάσκουμε τους μαθητές να απαντούν σε ερωτήσεις, θα πρέπει να τους διδάξουμε να τις θέτουν. Αντί να τα προετοιμάζουμε για το Πανεπιστήμιο, θα πρέπει να τα προετοιμάσουμε για τη ΖΩΗ.\nΕκτός από την προετοιμασία για έναν ικανό εργαζόμενο, πρέπει να επιδιώξουμε τη δημιουργία καλύτερων ηγετών και μάλιστα καινοτόμων. Με τον τρόπο αυτό όχι μόνο θα μεταμορφωθεί ριζικά το μέλλον της εκπαίδευσης και του εργατικού δυναμικού, αλλά και θα μεταμορφωθεί ο κόσμος που ζούμε!\nΠΗΓΗ : https://singularityhub.com\n2017δεξιότητεςεος σταυρούποληςεργατικό δυναμικόμέλλονπου να στείλω το παιδί φροντιστήριοπροσφορές φροντιστήρια φροντιστήριο θεσσαλονίκηφοιτητέςΦροντιστήρια δυτικάφροντιστήρια εύοσμοςΦΡΟΝΤΙΣΤΗΡΙΑ ΕΥΟΣΜΟΥφροντιστήρια μέσης εκπαίδευσηςφροντιστήρια ΝΤΟΝΤΗφροντιστήρια πολίχνηΦροντιστήριο για Γυμνάσιοφροντιστήριο Θεσσαλονίκης μέσης εκπαίδευσηςφροντιστήριο ντόντης\nPrevious ArticleΥπερπληθώρα εισακτέων και τμημάτων ΑΕΙ και ΤΕΙ\nNext ArticleΤο 27% των τμημάτων ΕΠΑΛ είναι ολιγομελή\nΣΗΜΕΡΑ ΤΟ ΑΠΟΓΕΥΜΑ Η ΑΝΑΚΟΙΝΩΣΗ ΤΩΝ ΒΑΣΕΩΝ 2018\nΦΡΟΝΤΙΣΤΗΡΙΑ ΘΕΣΣΑΛΟΝΙΚΗΣ ΝΤΟΝΤΗΣ 27 Αυγούστου, 2018


Home » ΣΕ ΤΙ ΔΙΑΦΕΡΕΙ Η SONICARE;\nΕπιτυχγάνει βαθύ καθαρισμό και απομακρύνει αποτελεσματικά την πλάκα\nΗ πατενταρισμένη δυναμική δράση υγρών της ηλεκτρικής οδοντόβουρτσας Philips Sonicare κινεί τα υγρά βαθιά ανάμεσα στα δόντια (μεσοδόντια διαστήματα) και στη γραμμή των ούλων (ουλοδοντική σχισμή). Έτσι, σε συνδυασμό με την ειδικά σχεδιασμένη κεφαλή της, η Philips Sonicare εξασφαλίζει άριστο καθαρισμό της ουλοδοντικής σχισμής και των μεσοδόντιων διαστημάτων. Δείτε στον συγκριτικό πίνακα τα πλεονεκτήματα της Sonicare σε σχέση με μια απλή οδοντόβουρτσα:\nΔιατήρηση λευκών δοντιών\nΚαλύτερη υγεία δοντιών & ούλων\nΒούρτσισμα 2 λεπτών\nΌμως η Philips Sonicare χάρη στην πατενταρισμένη τεχνολογία ηχητικών κυμάτων και παλινδρομικών κινήσεων (31.000 παλμοί ανά λεπτό) διαφέρει και σε σχέση με τις ηλεκτρικές οδοντόβουρτσες ημιπεριστροφικής κίνησης. Η δυναμική δράση υγρών που επιτυγχάνει, βοηθά αποτελεσματικά στην απομάκρυνση της πλάκας ακόμα και από σημεία του στόματος όπου η πρόσβαση με μία οποιαδήποτε οδοντόβουρτσα είναι δύσκολη. Έτσι με αυτόν το τρόπο η Sonicare προσφέρει:\nΠιο υγιή ούλα\nΕξαιρετική απομάκρυνση πλάκας\nΕπιπλέον η Sonicare χάρη στη φυσική παλινδρομική κίνηση και το κλασικό σχήμα κεφαλής, διευκολύνει σημαντικά τη μετάβαση από την οδοντόβουρτσα χειρός στην ηλεκτρική. Μάλιστα όλα τα μοντέλα (DiamondClean, DiamondClean Black Edition, HealthyWhite, EasyClean, FlexCare Platinum, For Kids) διαθέτουν ειδικό χαρακτηριστικό Easy-start® για τη σταδιακή προσαρμογή του χρήστη στην τεχνολογία Sonic στις 14 πρώτες χρήσεις. Έτσι εξασφαλίζεται από την αρχή αποτελεσματικός αλλά και απαλός καθαρισμός των δοντιών χωρίς ενόχληση ή πόνο, κάτι ιδιαίτερα σημαντικό ειδικά για όσους έχουν ευαίσθητα ούλα και δόντια.


Αν αναζητάς ένα ιδιαίτερο τοπ για μια ξεχωριστή εμφάνιση δεν χρειάζεται να ψάχνεις άλλο! Το βρήκαμε εμείς για σένα και είναι το τοπ το οποίο η Τατιάνα επέλεξε για τη σημερινή εκπομπή και συνδύασε με μίντι φούστα.\nΜε ριγέ pattern και ζιβάγκο που είναι πολύ τάση αυτήν τη σεζόν, να είσαι σίγουρη πως φορώντας το θα ξεχωρίζεις! Επιπλέον, το παρτό κόψιμό του στους ώμους το κάνει και ιδιαίτερα κολακευτικό. Και το ακόμα καλύτερο; Μπορεί να γίνει δικό σου με 22,42 € αρκεί να μπεις στο tshopping.gr και να επωφεληθείς από τις εκπτώσεις που κάνει!\nΦόρεσε το δικό σου με flare jeans και platform shoes για ένα cool 70's look, με μια ζιπ κιλότ και μπότες ή εμπνεύσου από τον τρόπο που το συνδύασε η Τατιάνα και ταίριαξέ το με μια pencil ψηλόμεση φούστα και κλασικές στιλέτο γόβες.\nΓια να το αποκτήσεις κάνε κλικ εδώ!


Cleopatra's Weddings - Love4Weddings\nHome >> Cleopatra’s Weddings\nΜας αρέσει να δημιουργούμε μοναδικές στιγμές με στυλ και φαντασία.\nΣας περιμενουμε στη μαγευτική Κεφαλονιά για να πραγματοποιήσετε το γάμο των ονείρων σας!\nAbout Cleopatra’s Weddings\nΤο Cleopatra’s Weddings είναι η πιο προσεγμένη και επαγγελματική εταιρεία οργάνωσης γάμου και εκδηλώσεων της Κεφαλονιάς και της Ιθάκης.\nΑποστολή μας είναι να δημιουργούμε εξαιρετικούς εξατομικευμένους γάμους και να παρέχουμε εξειδικευμένη διαχείριση εκδηλώσεων.\nΤο Cleopatra’s Weddings, μαζί με την πιστή μας ομάδα βοηθητικών παρόχων, δεσμεύεται να κάνει την μέρα των ονείρων σας ή την μεγάλη εκδήλωση σας πραγματικότητα! Προσφέρουμε φιλική, προσωπική εξυπηρέτηση με ιδιαίτερη προσοχή στη λεπτομέρεια σε ανταγωνιστικές τιμές.\nΤο portfolio μας με γάμους προσφέρει συναρπαστικές επιλογές για την γαμήλια τελετή σε διάφορες εκπληκτικές τοποθεσίες. Είμαστε μια αμιγώς Ελληνική εταιρεία με πολλές τοπικές γνώσεις και έτσι γνωρίζουμε ακριβώς που να πάμε και με ποιους να συνεργαστούμε για ένα εξαιρετικό αποτέλεσμα! Τούρτα, φωτογραφία, μουσική, μαλλιά, απλά χαλαρώστε καθώς η ικανή και ενθουσιώδης ομάδα μας σχεδιάζει και υλοποιεί το γάμο σας.\nContact Cleopatra’s Weddings\nΗ αγάπη του σημερινού ζευγαριού είναι τόσο δυνατή που αποτυπώνεται σε κάθε τους φωτογραφία… Η Anjelique από την Ελλάδα και ο Finn από την Αγγλία ήταν γραφτό να είναι για πάντα μαζί και η γνωριμία τους στο Πανεπιστήμιο ήταν το ξεκίνημα για την όμορφη σχέση τους. Ο γάμος τους πραγματοποιήθηκε στην Ελλάδα, στο πανέμορφο νησί...\nΣήμερα μεταφερόμαστε στην όμορφη Κεφαλονιά, όπου ένα ερωτευμένο ζευγάρι αντάλλαξε όρκους αιώνιας αγάπης! Το ερωτευμένο ζευγάρι επιθυμούσε ένα χαλαρό, φυσικό γάμο με φόντο την καταπράσινη φύση και το γαλάζιο της θάλασσας, έτσι πραγματοποίησε την τελετή στους κήπους της βίλας όπου έμεναν. Στολισμένες καρέκλες, πέταλα και ένα ονειρικό moongate με πρασινάδα και φρέσκα λουλούδια δημιουργούσαν το...


Applesauce - πουρές ή σάλτσα μήλου, χωρίς ζάχαρη | TasteFULL.grApplesauce - πουρές ή σάλτσα μήλου, χωρίς ζάχαρη | TasteFULL.gr\nΒίκυ Κουμάντου | 24.10.2011\nApplesauce – πουρές ή σάλτσα μήλου, χωρίς ζάχαρη\nΣυνταγές Σπιτικό κελάρι Μαρμελάδες Applesauce – πουρές ή σάλτσα μήλου, χωρίς ζάχαρη\nΗ applesauce είναι μια από τις αγαπημένες μαρμελάδες (χωρίς ζάχαρη) του μπαμπά μου. Βρασμένα μήλα, που γίνονται πουρές ή σάλτσα μήλου για να συνοδεύει το πρωϊνό του τσάι. Τη φτιάχνει μόνος του και κάποια στιγμή μου έδωσε ένα βάζο να δοκιμάσω.\nΤα μήλα έρχονται πεσκέσι από μηλιές στο χωριό και δεν είναι πια σφικτά και τραγανά για να καταναλωθούν φρέσκα.\nΘυμήθηκα τις κρέμες φρούτου που έκανα στα παιδιά μου, πριν γίνουν ενός έτους. Τρυφερός, αρωματικός πολτός μήλου, χωρίς ζάχαρη, μόνο με τη φυσική γλύκα των μήλων. Τότε, έτριβα φρέσκο φρούτο ή έκανα ελαφριά κομπόστα.\nΜετά θυμήθηκα εκείνη την ταινία, Baby boomers λεγόταν; όπου μια γυναίκα στέλεχος επιχειρήσεων βρέθηκε με ένα παιδί, εκτός πόλης, να πρέπει να ζήσει με ό,τι μπορούσε να δημιουργήσει κι εκείνη έφτιαξε μια μικρή οικοτεχνία πουλώντας πουρέ μήλου σε βαζάκια για μωρά.\nΔιάβασα πως η applesauce για την Αμερικάνικη κουλτούρα είναι βασικό προϊόν στο κελάρι και το τραπέζι τους. Είναι εξαιρετικός τρόπος συντήρησης των μήλων που δεν μπορούν να πωληθούν / καταναλωθούν σε άλλες χρήσεις. Ακόμα κι αν αγοράζεις μήλα για να την φτιάξεις, τα χτυπημένα, μικρά, πεσμένα μήλα έχουν σημαντικά φθηνότερη τιμή και δίνουν εξίσου τέλειο γευστικό αποτέλεσμα.\nΕκτός από γλυκές παρασκευές, η applesauce χρησιμοποιείται και σε αλμυρές. Νομίζω πως η πιο αγαπημένη είναι να συνοδεύει ψητό χοιρινό. Η φρεσκάδα και ελαφριά οξύτητα των μήλων είναι ό,τι πρέπει για να ισορροπεί την λιπαρότητα του κρέατος. Εμείς θα βάζαμε πουρέ πατάτας, πιθανά. Οι Αμερικάνοι βάζουν πουρέ μήλου.\nΤο σημαντικότερο που κάνει αυτός ο πουρές ή σάλτσα μήλου σας το άφησα τελευταίο.\nΟ πουρές ή σάλτσα μήλου αντικαθιστά τη λιπαρή ουσία στα κέϊκ με μεγάλη επιτυχία! Κλικ για tweet\nΝαι, ξαναδιαβάστε την πρόταση. Μπορείτε να αφαιρέσετε το μεγαλύτερο μέρος του βουτύρου, λαδιού ή μαργαρίνης από το κέϊκ και να γίνει πιο υγιεινό, διατηρώντας την νοστιμιά του.\nΜου το είπε η Ελένη Παπαγιαννίδου, κλινική διαιτολόγος και διατροφολόγος στο Ασκληπιείο Βούλας, σε μια πολύ χρήσιμη επαγγελματική συνάντηση, με αφορμή το παράπονο της κόρης μου πως το αγαπημένο της κέϊκ σοκολάτας έχει πολύ βούτυρο (250γρ).\nΤο δοκίμασα και έχει δίκιο. Έφτιαξα μια πολύ ελαφριά εκδοχή της Torta al cacao, μειώνοντας τα λιπαρά αλλά και το κόστος, για να μπορούμε να τρώμε πιο συχνά ένα κέϊκ σοκολάτας. Αν το αυθεντικό κέϊκ παίρνει 10/10, η ελαφριά εκδοχή του παίρνει άνετα 8/10. Η συνταγή βρίσκεται εδώ “Ελαφρύ κέϊκ σοκολάτας – με πουρέ μήλου αντί για βούτυρο”\nΤα σημεία προσοχής\nΣημειώστε τα ακόλουθα σημεία όταν θελήσετε να φτιάξετε πουρέ μήλου:\nΝα διαλέξετε μόνο γλυκά μήλα στη γεύση, όχι ξινά. Το άρωμα τους αναδεικνύεται και συντηρούνται καλύτερα με τα φυσικά σάκχαρά τους.\nΜπορείτε να ξεφλουδίσετε τα μήλα ή να τα βράσετε με τη φλούδα τους, ανάλογα με τα εργαλεία που διαθέτετε για να τα μετατρέψετε σε πουρέ αργότερα. Αν βράσετε με τη φλούδα, ο πουρές παίρνει πιο σκούρο χρώμα.\nΜπορείτε να κάνετε τελείως λείο τον πουρέ (περνώντας τον από σίτα ή μούλτι ή μύλο λαχανικών) ή να τον αφήσετε σε κομματάκια (πατώντας με τον πολτοποιητή της πατάτας)\nΜερικά μήλα βγάζουν περισσότερο νερό από άλλα. Αν σας συμβεί αυτό, πάρτε μόνο όσο χυμό χρειάζεστε για να έχει σωστή ρευστότητα ο πουρές. Το υπόλοιπο μην το πετάξετε. Είναι χυμός μήλου. Πιείτε τον, ζεστό ή παγωμένο.\nΜπορείτε να τον αρωματίσετε, όσο βράζουν τα μήλα και μετά να αφαιρέσετε τα αρωματικά. Προσθέστε ένα βαμβακερό σακουλάκι με φλούδα λεμονιού ή πορτοκαλιού ή πιπερόριζα ή γλυκόριζα ή κανέλα ή αστεροειδή γλυκάνισο ή ό,τι θέλετε)\nΟ πουρές μήλου μπορεί να διατηρηθεί σε βάζα για 1 χρόνο τουλάχιστον, εφόσον αποστειρωθούν σε μπάνιο νερού μετά το κλείσιμο.\nΤο applebutter ή αλλιώς το βούτυρο μήλου\nΑν φτιάξετε applesauce, το επόμενο βήμα είναι να φτιάξετε applebutter. Όχι δεν είναι βούτυρο. Εχει υφή σαν βουτύρου, αλείφεται στο ψωμί και είναι το βούτυρο που έτρωγε η Oprah όταν έχασε τα πολλά κιλά της.\nΗ παλιά τεχνική σιγόβραζε τον πουρέ μήλου μαζί με μπαχαρικά (κανέλα, γαρύφαλο, μπαχάρι, μοσχοκάρυδο) μέχρι να καραμελώσουν τα σάκχαρα. Στη σημερινή εκδοχή προσθέτουν λίγη ζάχαρη για να γίνει πιο γρήγορα η διαδικασία. Το δοκίμασα, το άρωμα είναι καταπληκτικό! Σαν πυκνή μαρμελάδα μήλου με μπαχαρικά.\nΤο χρησιμοποίησα για να αλείψω το φύλλο πριν βάλω πουρέ μήλου και κομματάκια φρέσκου μήλου στα μηλοπιτάκια που έστειλα στην κόρη μου για το ξεκίνημα της νέας χρονιάς.\n1 κιλό γλυκά μήλα\nπερίπου μισή κούπα νερό\nΑρωματικά (αν θέλετε) σε ένα βαμβακερό σακουλάκι\nΞεφλουδίστε τα μήλα, κόψτε σε κομμάτια και βάλτε σε κατσαρόλα μαζί με το νερό και το λεμόνι.\nΑν θέλετε βάζετε τα αρωματικά.\nΣκεπάστε με το καπάκι και βάλτε να βράσουν σε δυνατή φωτιά. Μόλις ξεκινήσει ο βρασμός, χαμηλώστε στο 2 και αφήστε να σιγοβράσουν μέχρι να μαλακώσουν εντελώς. Θέλει περίπου μισή ώρα.\nΒγάλτε τα αρωματικά. Αν θέλετε σε κομματάκια το μήλο, πιέστε όπως είναι στην κατσαρόλα με τον πολτοποιητή της πατάτας. Αν θέλετε λεία τη σάλτσα, χρησιμοποιήστε το ραβδομπλέντερ ή το μούλτι ή το μύλο λαχανικών ή τη σίτα που κοσκινίζετε το αλεύρι.\nΑφού πολτοποιήσετε, δώστε μια βράση ακόμα στον πουρέ, ανακατεύοντας. Γεμίζετε τα αποστειρωμένα βάζα με τον πουρέ, μέχρι 2 εκ από το χείλος, χτυπώντας ελαφρά στον πάγκο να ελευθερωθούν παγιδευμένες φυσαλίδες αέρα. Κλείνετε τα βάζα με τα καπάκια και κονσερβοποιείτε σε μπάνιο νερού.\nΚονσερβοποίηση σε μπάνιο νερού:\nΒάζετε τα βάζα μέσα σε κατσαρόλα και γεμίζετε με νερό ώστε να καλύψει τα βάζα.\nΦέρνετε σε βρασμό και συνεχίζετε σε μέτρια φωτιά για 20λεπτά. Τα βγάζετε και αφήνετε να κρυώσουν όλη νύχτα.\nΣτην αρχή τα καπάκια τους είναι φουσκωμένα γιατί ο ζεστός αέρας έχει διασταλεί σε όγκο. Όταν κρυώσουν τότε θα έχουν ρουφηχτεί προς τα μέσα και η αποστείρωση θεωρείται πετυχημένη.\nΆλλες συνταγές με λεμόνια, μήλα\n6 σχόλια για το “Applesauce – πουρές ή σάλτσα μήλου, χωρίς ζάχαρη”\nClaire 16 Φεβρουαρίου 2021 at 09:46\nκαλημέρα αν και τόσο καιρό μετα.. δηλαδή γράφεται ότι γεμίζω τα βαζα με τον πουρε χωρίς να τα έχω αποστειρώσει πριν, χωρίς να τα έχω ξαναβράζει δηλαδή, τα κλείνω και τα βράζω με το μείγμα μέσα; και μετα απλά σφίγγω τα καπάκια;\nΒίκυ Κουμάντου Post author 17 Φεβρουαρίου 2021 at 17:09\nΤα βαζα πάντα ειναι αποστειρωμένα στις κονσέρβες. Το γράφω στην εκτέλεση της συνταγής.\n“Γεμίζετε τα αποστειρωμένα βάζα με τον πουρέ, μέχρι 2 εκ από το χείλος, χτυπώντας ελαφρά στον πάγκο να ελευθερωθούν παγιδευμένες φυσαλίδες αέρα. Κλείνετε τα βάζα με τα καπάκια και κονσερβοποιείτε σε μπάνιο νερού.\nΣτην αρχή τα καπάκια τους είναι φουσκωμένα γιατί ο ζεστός αέρας έχει διασταλεί σε όγκο. Όταν κρυώσουν τότε θα έχουν ρουφηχτεί προς τα μέσα και η αποστείρωση θεωρείται πετυχημένη.”\nΕλπίδα 16 Ιανουαρίου 2018 at 21:14\nΘα ήθελα να ρωτήσω τα εξής ως προς την κονσερβοποίηση: 1. Τα βαζάκια τα σφραγίζουμε απολύτως πριν το μπάνιο νερού; 2. Το νερό πρέπει να καλύπτει και τα καπάκια;\nΕπίσης, επειδή εγώ σκοπεύω να φτιάξω τη συνταγή με κάποια αρκετά ώριμα μήλα που έχω (δε μου αρέσει να τρώω ωμά μήλα μαλακά 🙂 ), επηρεάζει αυτό το χρόνο ζωής του πουρέ; Μήπως μια κλασσική μαρμελάδα είναι ασφαλέστερη επιλογή στην περίπτωσή μου;\nΒίκυ Κουμάντου Post author 18 Ιανουαρίου 2018 at 10:32\nΜόλις εφτιαξα μια δόση και είδα το σχόλιό σου! Ωραία σύμπτωση. Ούτε εμένα μου αρέσουν τα μαλακά μήλα, γι αυτό κάνω αυτή τη συνταγή. Δεν επηρεάζεται ο χρόνος ζωής της κονσέρβας και δεν χρειάζεται να τα κάνεις μαρμέλαδα. Θα πρότεινα όμως να βάλεις μαζί ενα ξινόμηλο που εχει αρκετή πηκτίνη και θα ζωντανέψει τον πουρέ.\nΤα βαζάκια τα κλείνουμε οσο καλά μπορούμε μόνες μας. Το νερό να τα καλύπτει. Οταν ζεσταίνονται τα βάζα και το μίγμα μεσα τους, τα μεταλλικά καπάκια διαστελονται και ο ατμός βρίσκει διέξοδο. Όταν βγάλεις τα βάζα απο την κατσαρόλα, να σφιξεις τα καπάκια ξανά και να τα αφήσεις να κρυωσουν σε ξύλινη επιφάνεια (ή σε χαρτια).\nΚάθε βάζο που θα ανοίγεις, συντηρείται στο ψυγείο κ καταναλωνεται σε 10ημέρες. Γι αυτό να χρησιμοποιήσεις μικρά βαζα μαρμελάδας.\nΕλπίδα 19 Ιανουαρίου 2018 at 22:24\nΕυχαριστώ πολύ για τη γρήγορη απάντηση 🙂 Θα το δοκιμάσω λίαν συντόμως!\ntessi kara 1 Δεκεμβρίου 2017 at 16:09\nΘα φτιαξω το ελαφρυ κεικ και οταν το δοκιμασω θα σας πω για το αποτελεσμα”’. Να ξερετε οτι προτιμω οτιδηποτε που δεν περιεχει η ζυμη αυγα.


Medlook - Διατροφή δίαιτα και υγεία : Τα φρούτα και λαχανικά που πρέπει να τρώμε κάθε μέρα\nΤα άτομα που τρώνε λίγα φρούτα και λαχανικά κάθε μέρα έχουν μεγαλύτερο κίνδυνο να παρουσιάσουν καρκίνο και προβλήματα καρδίας.\nΗ ποσότητα των φρούτων ή λαχανικών που καταναλώνουν κάθε μέρα οι άνδρες, οι γυναίκες και τα παιδιά επηρεάζουν την εκδήλωση διαφόρων ασθενειών. Υπολογίστηκε ότι για κάθε μερίδα φρούτων ή λαχανικών που καταναλώνει κάθε μέρα ένα άτομο, υπάρχει μια μείωση της τάξης του 4% του κινδύνου για καρδιακή προσβολή.\nΤι είναι όμως μια μερίδα φρούτων ή λαχανικών;\nΗ ποσότητα από φρούτα ή λαχανικά που περιέχεται σε ένα μικρό ποτήρι ή ένα μικρό ποτήρι χυμού ή ένα φρούτο (μήλο, πορτοκάλι, μπανάνα) μετρίου μεγέθους ή ακόμη ένα μικρό μπολ με σαλάτα. Οι γυναίκες που καταναλώνουν μέχρι 10 τέτοιες μερίδες λαχανικών και φρούτων κάθε μέρα, έχουν 40% λιγότερο κίνδυνο να παρουσιάσουν έμφραγμα του μυοκαρδίου.\nΜέχρι σήμερα οι συστάσεις για την πρόληψη του καρκίνου ήταν ότι όλοι πρέπει να τρώμε κάθε μέρα 5 μερίδες λαχανικών και φρούτων. Τώρα συστήνεται αύξηση των ποσοτήτων αυτών. Για τους άνδρες συστήνονται 9 μερίδες, για τις γυναίκες 7 μερίδες καθημερινά, για τα παιδιά και έφηβους από 5 έως 7.\nΠληθυσμιακές στατιστικές δείχνουν ότι μόνο 4% των ανδρών καταναλώνουν μέχρι 9 μερίδες φρούτων και λαχανικών κάθε μέρα. Μόνο 25% του συνόλου των ενηλίκων τρώνε τουλάχιστο 5 μερίδες φρούτων και λαχανικών κάθε μέρα. Περίπου το 33% του πληθυσμού καταναλώνει από 1 έως 2 μερίδες λαχανικών και φρούτων.\nΟμάδες πληθυσμού που καταναλώνουν ελάχιστες ποσότητες φρούτων και λαχανικών παρουσιάζουν συχνότερα καρκίνο, ψηλή πίεση, διαβήτη και καρδιοπάθειες.\nΤα φυτικά θρεπτικά συστατικά όπως για παράδειγμα το φολικό οξύ, που περιέχονται μέσα στο σπανάκι, τα πορτοκάλια, το μαρούλι μειώνουν τον κίνδυνο για καρκίνο του εντέρου. Άνδρες που τρώνε πολλές ντομάτες, έχουν λιγότερο κίνδυνο για καρκίνο του προστάτη.\nΤα ευεργετικά αποτελέσματα της κατανάλωσης φρούτων και λαχανικών είναι πιο εμφανή στο καρδιακό σύστημα συγκριτικά με τον καρκίνο. Οι ευεργετικές επιδράσεις στην καταπολέμηση και πρόληψη του καρκίνου εξαρτώνται από το είδος των λαχανικών ή φρούτων που καταναλώνονται. Τέτοια παραδείγματα είναι το φολικό οξύ, το λυκοπένιο που περιέχεται στις ντομάτες και στη σουλφοραφάνη που περιέχεται στο μπρόκολο.\nΤα φρούτα και τα λαχανικά περιέχουν βιταμίνες, φυτικές ίνες, ιχνοστοιχεία και χιλιάδες άλλες δραστικές φυτοχημικές ουσίες που όταν όλα μαζί προσφέρονται στον οργανισμό, δρουν σε συνέργια και προάγουν την υγεία μειώνοντας τον κίνδυνο διαφόρων ασθενειών.


xenofontas.gr: Τι να κάνετε για να πάρετε επίδομα από 500 έως 1.000 ευρώ\nΟι αιτήσεις θα γίνονται στο taxisnet και θα ακολουθηθεί διαδικασία ανάλογη με το επίδομα θέρμανσης, δηλαδή δεν θα κατατίθενται δικαιολογητικά γιατί θα διασταυρώνονται τα εισοδήματα ηλεκτρονικά με βάση τη φορολογική δήλωση.\nΑσφαλισμένους του ΟΑΕΕ, οι οποίοι διέκοψαν την επαγγελματική τους δραστηριότητα ή προέβησανσε δήλωση αδράνειας εργασιών ή συνεχίζουν την επαγγελματική τους δραστηριότητα και δεν είναι ασφαλισμένοι σε άλλον φορέα.\nΤην παροχή δικαιούνται οι ίδιοι και τα προστατευόμενα μέλη τους, εφόσον οι οφειλές τους στον οικείο ασφαλιστικό φορέα αφορούν τα έτη 2011, 2012 και 2013 και ο μέσος όρος του συνολικού οικογενειακού τους εισοδήματος κατά τα ως άνω έτη δεν υπερβαίνει τις 12.000 ευρώ.\n-Ασφαλισμένους του Τομέα Μηχανικών και Εργοληπτών Δημοσίων Έργων του ΕΤΑΑ, οι οποίοι έχουν απολέσει την ασφαλιστική τους ικανότητα λόγω οφειλών στον ασφαλιστικό τους φορέα.\nΤην παροχή δικαιούνται οι ίδιοι και τα προστατευόμενα μέλη τους, εφόσον οι οφειλές τους αφορούν τα έτη 2011, 2012 και 2013 και ο μέσος όρος τού συνολικού οικογενειακού τους εισοδήματος κατά τα ως άνω έτη δεν υπερβαίνει τις 12.000 ευρώ.\n-Ενστόλους που θα λάβουν 500 ευρώ ανά άτομο, εφόσον έχουν μηνιαίο εισόδημα έως 1.500 ευρώ. Το συνολικό κονδύλι θα είναι 37 εκατ. ευρώ και θα αφορά σε περίπου 75.000 ένστολους.\nΟι ένστολοι πρέπει να ήταν εν ενεργεία κατά την 31η Ιανουαρίου εφέτος και θα ληφθούν υπόψη οι συνολικές μεικτές τακτικές αποδοχές του Ιανουαρίου εφέτος.\nΗ ενίσχυση θα καταβληθεί ολόκληρη (500 ευρώ), έως τα 1.500 ευρώ.\nΓια τις αποδοχές πάνω από τα 1.500 ευρώ και έως τα 1.542 ευρώ, θα μειώνεται κατά 12 ευρώ για κάθε ένα επιπλέον ευρώ αποδοχών.\nΤο ύψος του επιδόματος θα κυμαίνεται από τα 500 ευρώ έως τα 1.000 ευρώ.


out | weekenders.gr\nΟ Ιπτάμενος Ολλανδός στο Ηρώδειο\nhome > out\nΟ ουρανός στο κεφάλι σας\nΕίστε από αυτούς που στηρίζουν κέντρο ακόμη και το καλοκαίρι; Που η παραλιακή είναι κάπως κλισέ για τα γούστα τους; Θέλετε να δείτε και την Ακρόπολη και τα αστέρια και καλό κόσμο; Τότε, η ωραιότερη ταράτσα της πόλης σας περιμένει στο Μετς.\nΓίνε και εσύ Βραζιλιάνος, μπορείς!\nΠρος απογοήτευση των ποδοσφαιρόφιλων, το άρθρο αυτό δεν μιλάει για μπάλα, ούτε για Mundial, ούτε για τις διάσημες τεχνικές φλερτ των μελαμψών λατίνων εραστών!\nΠριν αρχίσετε να σκέφτεστε αυτά που μόλις διαβάσατε, σκεφτείτε με τί άλλο διασκεδάζουν οι Βραζιλιάνοι σε δρόμους και πλατείες.\nROCKWAVE FESTIVAL 2013 - Ολες οι τελευταίες πληροφορίες\nΑυτό είναι το πρόγραμμα όπως δημοσιεύεται στο internet απο το Rockwave Festival και, λογικά, δεν περιμένουμε περισσότερες εκπλήξεις. Ακόμα και αν κάποια συγκροτήματα προστεθούν αργότερα, πολλά μεγάλα ονόματα βρίσκονται ήδη στη λίστα!\nΕλεύθερα σώματα, περήφανα πνεύματα.\nΓια δεύτερη συνεχή χρονιά, η Θεσσαλονίκη υποδέχεται το… πολύχρωμο Φεστιβάλ Pride, με περηφάνια και χωρίς προκατάληψη. Πλούσιο το πρόγραμμα των δύο ημερών, με αποκορύφωμα τη μεγάλη παρέλαση και τη συναυλία του Σαββάτου.\nΠριν τα μεσάνυχτα στην Ελλάδα\nΜε τις καλύτερες εντυπώσεις έμειναν απο την ελληνική φιλοξενία οι πρωταγωνιστές του "Πριν τα Μεσάνυχτα", που θα δούμε αυτό το Σαββατοκύριακο.\nΓια πρώτη φορά στον Εθνικό Κήπο, στο κέντρο της Αθήνας, διοργανώνεται ένα απολαυστικό φεστιβάλ από τις 15 Ιουνίου μέχρι τις 18 Ιουνίου 2013.\nΑκουστικές μουσικές των πόλεων, κλασσική μουσική, έντεχνη Ελληνική, διάφορα μεσογειακά είδη, soundtracks και παραστατικές τέχνες, παντομίμα και...\nΓια έκτη συνεχή φορά, η Γυμνή Ποδηλατοδρομία θα πραγματοποιηθεί σήμερα στη Θεσσαλονίκη, με τους πολίτες να πετάνε τα ρούχα τους, να χρωματίζουν τα σώματά τους και να καβαλάνε τη σέλα!\nΤι έκαναν οι άνθρωποι όταν δεν υπήρχε τηλεόραση και κινηματογράφος; Πώς διασκέδαζαν τις νύχτες που δεν υπήρχε ούτε ηλεκτρικό; Πολύ απλά, έλεγαν παραμύθια. Παραμύθια όχι για παιδιά, παρόλο που συχνά και τα παιδιά παρακολουθούσαν, αλλά παραμύθια για μεγάλους.


Ευαγγελία Αναστασάκη | 09:21 - 29 Δεκεμβρίου 2011\n“Ποτέ δεν κατάφερα να παίξω κάποιο άθλημα όπως έκαναν οι φίλοι μου. Είναι κάπως χάλια που δεν έζησα ποτέ αυτό το κομμάτι της ζωής μου“, γράφει σε ένα κομμάτι χαρτί, το οποίο τοποθετεί μπροστά από μια κάμερα. Ο ίδιος συνεχίζει μιλώντας -μεταξύ άλλων- για τις 3 φορές που κατάφερε να κοροϊδέψει το θάνατο, όπως επίσης και για την εγχείρηση στην οποία του τοποθέτησαν καρδιακό βηματοδότη.\nΛίγες μέρες μετά την ανάρτηση των δύο βίντεο στο ίντερνετ, ο Βen Breedlove κατέληξε, όμως η κίνησή του να μοιραστεί τους πιο ενδόμυχους φόβους του, τα παράπονα και τις αθώες σκέψεις του με τον κόσμο, είναι τουλάχιστον συγκινητική. Γιατί κατάφερε να περάσει αθόρυβα, αλλά ταυτόχρονα πολύ “δυνατά” τα μηνύματά του, περιγράφοντας σε λίγα χαρτιά τη σύντομη ζωή του…\nGD Star Ratingloading...Συγκίνησε τον κόσμο με δύο βίντεο, πριν φύγει από τη ζωή!, 10.0 out of 10 based on 10 ratings Tags: ζωή, θάνατος, σπάνια ασθένεια Category: Περίεργα Νέα


Σαν Φρανσίσκο Τσιντούα - Ξενοδοχεία\nΣαν Φρανσίσκο Τσιντούα: Αναζήτηση ξενοδοχείων\nΔείτε ξενοδοχεία για Σαν Φρανσίσκο Τσιντούα στο χάρτη\nΣαν Φρανσίσκο Τσιντούα: Εξερευνήστε την πόλη\nΣαν Φρανσίσκο Τσιντούα: Πώς είναι αυτό το μέρος;\nΣαν Φρανσίσκο Τσιντούα: Αυτό το μέρος είναι ιδανικό για εσάς που θέλετε να αποδράσετε. Είτε σχεδιάζετε να μείνετε για μια νύχτα είτε για ολόκληρη την εβδομάδα, στη γύρω περιοχή (Σαν Φρανσίσκο Τσιντούα) θα βρείτε καταλύματα που ικανοποιούν τις ανάγκες όλων των ταξιδιωτών. Σαν Φρανσίσκο Τσιντούα: Ρίξτε μια ματιά στον online χάρτη μας στη Hotels.com και βρείτε ξενοδοχεία. Ο χάρτης μας δείχνει όλες τα ξενοδοχεία στις περιοχές και στις γειτονιές γύρω από αυτό το μέρος (Σαν Φρανσίσκο Τσιντούα), επομένως μπορείτε να δείτε πόσο κοντά είστε σε σημεία ενδιαφέροντος και αξιοθέατα. Στη συνέχεια, θα μπορέσετε να κάνετε πιο συγκεκριμένη την αναζήτησή σας στην ευρύτερη περιοχή. Οι καλύτερες προσφορές ξενοδοχείων (Σαν Φρανσίσκο Τσιντούα) είναι εδώ με την εγγύηση χαμηλότερης τιμής μας.\nΣαν Φρανσίσκο Τσιντούα: Ποια είναι τα καλύτερα μέρη για τη διαμονή σας εδώ;\nΣαν Φρανσίσκο Τσιντούα: Σε αυτό το μέρος θα βρείτε καταλύματα με τιμές που ξεκινούν από 13 EUR.\nΠαρακάτω θα βρείτε καταλύματα με βάση την κατάταξη σε αστέρια σε αυτό το μέρος (Σαν Φρανσίσκο Τσιντούα) και στη γύρω περιοχή:\nΣαν Φρανσίσκο Τσιντούα: Τι να δείτε και να κάνετε\nΣαν Φρανσίσκο Τσιντούα: Τι μπορείτε να δείτε στη γύρω περιοχή;\n• Αυλή του Santo Domingo Yanhuitlan (12,8 χλμ. από το κέντρο της πόλης)\n• Εκκλησία Bautista Getsemani de Nochixtlan (10,2 χλμ. από το κέντρο της πόλης)\n• Μονή Santo Domingo (12,7 χλμ. από το κέντρο της πόλης)\n>Σαν Φρανσίσκο Τσιντούα: Ποια είναι η καλύτερη περίοδος για να επισκεφτείτε αυτό το μέρος;


Το tweet της Σβίγκου για Μητσοτάκη, Μενίδι και… Μπίλντερμπεργκ\nΟ Κυριάκος Μητσοτάκης βρέθηκε, ως γνωστόν, χθες βράδυ, σε περιοδεία στο Μενίδι, την ώρα που ο πρωθυπουργός παρουσίαζε το δόγμα της «δίκαιης ανάπτυξης» στο Μουσείο της Ακρόπολης.\nΜάλιστα, ο πρόεδρος της ΝΔ δεν παρέλειψε να… λαϊκίσει, αφού έγραψε στο twitter πως την ώρα που ο ίδιος βρίσκεται στο Μενίδι και ασχολείται με τα πραγματικά προβλήματα, ο Αλέξης Τσίπρας βρίσκεται σε φαντασμαγορική εκδήλωση στο Μουσείο της Ακρόπολης. Η εκπρόσωπος Τύπου του ΣΥΡΙΖΑ, όμως, Ράνια Σβίγκου, δεν άφησε αυτό το «τιτίβισμα» του προέδρου της ΝΔ αναπάντητο, αφού έκανε ρελάνς στον λαϊκισμό Μητσοτάκη: «Μετά τη Λέσχη Μπίλντερμπεργκ, η κ. Μητσοτάκης πήγε στο Μενίδι για να εξηγήσει πόσο ευεργετικές είναι οι προτάσεις του ΔΝΤ», έγραψε χαρακτηριστικά η εκπρόσωπος του ΣΥΡΙΖΑ, απαντώντας στον αρχηγό της αξιωματικής αντιπολίτευσης με… το ίδιο νόμισμα.\n— Ράνια Σβίγκου (@rania_sv) June 16, 2016\nΠήρε εντολές απο τη λέσχη πως θα κινηθεί για τα επόμενα 3 χρόνια.


Ο Αντώνης Βοεράκος φωτογραφίζεται και μιλά στο Perpetual Magazine - Perpetual Magazine - Life & Style For The Everyday Man\nYou are at:Home»INTERVIEW»Ο Αντώνης Βοεράκος φωτογραφίζεται και μιλά στο Perpetual Magazine\nΟ Αντώνης Βοεράκος φωτογραφίζεται και μιλά στο Perpetual Magazine\nBy Perpetual Team\t 04/03/2019 No Comments\nΟ style consultant Αντώνης Βοεράκος μιλάει στο Perpetual λίγο πριν την φωτογράφιση του στον “παράδεισο” των τεσσάρων τροχών.\nΒρεθήκαμε στο κέντρο της Αθήνας, σε ένα κτίριο μοναδικής σχεδίασης και αισθητικής το οποίο στεγάζει το Ελληνικό Μουσείο Αυτοκινήτου, με έργα τέχνης απο την προσωπική συλλογή του Θεόδωρου Ν. Χαραγκιώνη. Η φωτογράφιση θα άρχιζε σε λίγο. Ο Λευτέρης επέβλεπε τα σημεία που θα γινόντουσαν οι λήψεις, η Ειρήνη έκανε τις τελευταίες προσθήκες στα outfit για την φωτογράφιση, η Έλενα τακτοποιούσε τις τελευταίες εκκρεμότητες και η Ελισάβετ μόλις είχε τελειώσει με το μακιγιάζ του Αντώνη. Όλα ήταν έτοιμα…\nΚατα την διάρκεια της φωτογράφισης, ο Αντώνης μας απάντησε σε ένα παιχίδι 21 ερωτήσεων.\nΔερμάτινο τζάκετ Vintage 55, Soho Soho Men. T-shirt Jonh Varvatos, Soho Soho Men. Παντελόνι Cheap Monday, Sotris. Γυαλιά ηλίου Persol, Luxottica Hellas. Μποτάκια Soho Soho Men. Ρολόι Hublot Ferrari Unico Titanium 45mm, Christos Imanoglou Jewellery.\n– Ξεκινάς την μέρα σου…\n– Πως θα σε περιέγραφαν οι φίλοι σου με μια λέξη;\n– Πως θα περιέγραφες τον εαυτό σου με μια λέξη;\n– Ποιο είναι το αγαπημένο σου μέρος στον πλανήτη;\n– Τι έχεις για screensaver στο κινητό σου αυτή την στιγμή;\n– Ποια ήταν η τελευταία σου αναζήτηση στο Google;\nT-shirt Hartford, Soho Soho Men.\nΓυαλιά ηλίου Rayban Luxottica Hellas.\n– Ποια είναι η αγαπημένη σου ταινία;\nΚάτω από τον ήλιο της Τοσκάνης.\n– Ποιο είναι το πρόσωπο (ζωντανό ή νεκρό) που θα ήθελες να δειπνήσεις μαζί του;\nΟ Yves saint Laurent.\n– Ποιο ήταν το τελευταίο πράγμα που αγόρασες;\nΈνα κοτλέ παντελόνι.\n– Ποιο είναι το αγαπημένο σου κομμάτι στη ντουλάπα σου;\nΈνα σουεντ τζάκετ.\n– Δεν θα ήθελες να σε βρουν νεκρό φορώντας τι;\nΣακάκι Dries Van Noten, Sotris.\nΠαντελόνι Damir Roma, Sotris.\nΠουκάμισο John Varvatos, Soho Soho Men.\nΓυαλιά οράσεως Dolce&Gabbana Luxottica Hellas.\nΡολόι, Speedmaster OMEGA Moonwatch Co-Axial Master Chronometer Moonphase Chronograph 44.25 mm, Christos Imanoglou Jewellery.\n– Τι σημαίνει για σένα στυλ;\nΝα είσαι αυθεντικός. Να είσαι εσυ.\n– Αν ήσουν παπούτσι τι παπούτσι θα ήθελες να ήσουν;\nΈνα δετό καστόρινο μποτακι.\n– Ποιο αξεσουάρ δεν αποχωρίζεσαι ποτέ;\nΤα γυαλιά ηλίου μου.\n– Τι θεωρείς υπερεκτιμημένο σήμερα;\n– Υπάρχει κάποιος απαράβατος κανόνας στο αντρικό στυλ;\nΝα παραμένει αντρικό.\n– Ποιος είναι ο προσωπικός σου “ήρωας” του στυλ;\n– Ποια είναι η μυρωδιά που σου αρέσει;\n– Ποια θεωρείς ότι είναι τα κομμάτια που πρέπει να έχει ένας άνδρας στην γκαρνταρόμπα του;\nΈνα μάλλινο παλτό, ένα καλό κουστούμι, ένα δερμάτινο τζάκετ, ένα λευκό πουκάμισο, ένα κασμιρένιο πουλόβερ, μια ζακέτα με κουμπιά, ένα τζιν, ένα λευκό/ ένα γκρι/ ένα μαύρο φανελάκι, ένα μάλλινο κασκόλ, ένα δετό καφέ η μαύρο μποτάκι και ένα καλό δερμάτινο δετό παπούτσι.\n– Ποιοι σχεδιαστές είναι στο “ραντάρ” σου;\nΜελετώ κυρίως τους παλιούς, YSL, Valentino, Halston, Christian Dior, C.Balenciaga, Giorgio Armani, Karl Lagerfeld και Ralph Lauren. John Galliano, Roland Mouret, Zac Posen ,Tom Ford από τους νεότερους.\n– Ποιο τραγούδι σε κάνει πάντα να χορεύεις;\nΤο Prove your love της Taylor Dayne.\nPhotographer: Λευτέρης Σιαράπης\nFashion Editor: Ειρήνη Μαγκωνάκη\nMake up/hair: Elisabeth Dere\nProduction Manager: Έλενα Γκέπε\nΕυχαριστούμε ιδιαιτέρως το Ελληνικό Μουσείο Αυτοκινήτου που μας διέθεσε τον χώρο για την φωτογράφιση.\nΙουλιανού 33 – 35 & Γ’Σεπτεμβρίου 74 – 78, Αθήνα, τηλ.+30 210-8816187, hellenicmotormuseum.gr


Οι 16 εταιρείες στην Κύπρο που έχουν πιστοποιηθεί ως οι καλύτερες για να εργαστείς το 2021 – ergodotisi blog\nΕπόμενοΜάθε τι σπούδασαν οι 5 Πλουσιότεροι Άνθρωποι στον Κόσμο\nΜε περισσότερα από 30 χρόνια έρευνας, αναγνώρισης και κατασκευής εξαιρετικών χώρων εργασίας το Ινστιτούτο Great Place To Work εγκαταστάθηκε και στην Κύπρο από το 2019. Σήμερα συνεργάζεται με πολλές επιχειρήσεις σε όλο τον κόσμο για την δημιουργία, τη μελέτη και την δημιουργία εξαιρετικών χώρων εργασίας.�\nΑποτελεί μέρος ενός παγκόσμιου οργανισμού, συλλέγοντας και αναλύοντας δεδομένα και πληροφορίες από περίπου 10.000 οργανισμούς σε ολόκληρο τον κόσμο για τη συγκριτική αξιολόγηση της ατομικής απόδοσης.\nΩστόσο, ποιες εταιρείες κατάφεραν να πιστοποιηθούν από το ινστιτούτο Great Place to Work ως τα καλύτερα μέρη για εργασία στην Κύπρο;\nΔες 10 από αυτές πιο κάτω:\nΤο Nexxie Group είναι ένας Διεθνής Όμιλος Εταιρειών που προσφέρει ψηφιακές λύσεις σε παγκόσμια εμβέλεια. Συνδυάζει τις τελευταίες εξελίξεις και τάσεις στις τεχνολογίες του διαδικτύου δημιουργώντας καινοτόμα προϊόντα σε ένα ευρύ φάσμα τομέων, κυρίως στη διαδικτυακή βιομηχανία γνωριμιών. Οι βασικές υπηρεσίες τους είναι το Ψηφιακό Μάρκετινγκ, Εξυπηρέτηση Πελατών, Μάρκετινγκ Συνεργατών, Διαδικτυακή Συμβουλευτική Πληρωμών και Σχεδιασμός, Ανάπτυξη Ιστοσελίδων και Εφαρμογών.\nΠροσωπικό: 41 Υπάλληλοι\nΔες τις διαθέσιμες θέσεις εργασίας του Nexxie Group εδώ\nΙδρύθηκε το 2002, η Odyssey είναι μια εταιρεία cybersecurity που επικεντρώνεται στο να βοηθά τους οργανισμούς να διαχειρίζονται τον κίνδυνο στον κυβερνοχώρο. Η ταχέως αναπτυσσόμενη παρουσία της εταιρείας περιλαμβάνει γραφεία στην Κύπρο, την Ελλάδα και τις Ηνωμένες Πολιτείες, καθώς και ένα εκτεταμένο διεθνές δίκτυο μεταπωλητών προστιθέμενης αξίας (VAR) και διανομέων.\nΔες τις διαθέσιμες θέσεις εργασίας της Odyssey CyberSecurity εδώ\nΗ DHL Express ειδικεύεται στη διεθνή ταχεία παράδοση. Υποστηρίζει τις επιχειρήσεις και τους καταναλωτές να μεταφέρουν δέματα και έγγραφα σε όλο τον κόσμο, διευκολύνοντας το παγκόσμιο εμπόριο. Αυτό γίνεται μέσω ενός παγκόσμιου δικτύου που καλύπτει περισσότερες από 220 χώρες και εδάφη, που υποστηρίζονται από τον δικό της στόλο αεροσκαφών με σκοπό τη σύνδεση ανθρώπων.\nΠροσωπικό: 117 Υπάλληλοι\nΔες τις διαθέσιμες θέσεις εργασίας της DHL Cyprus εδώ\nΟ πυρήνας της επιχείρησης της Blue Island Plc είναι η ιχθυοκαλλιέργεια και η εμπορία των μεσογειακών ειδών Sea Bass και Sea Bream αλλά και η εμπορία φρέσκων ψαριών από την ανοικτή θάλασσα. Τόσο η δομή όσο και η υποδομή της εταιρείας αναπτύσσονται συνεχώς, με σκοπό να προσφέρουν μια αξιόπιστη και ολοκληρωμένη εξυπηρέτηση στους πελάτες της, τόσο στην Κύπρο όσο και στο εξωτερικό.\nΠροσωπικό: 169 Υπάλληλοι\nΔες τις διαθέσιμες θέσεις εργασίας της Blue Island Cyprus εδώ\nKreston, Ioannou & Thedoulou\nΗ Kreston είναι ένα παγκόσμιο δίκτυο ανεξάρτητων λογιστικών εταιρειών που συνδυάζει εμπειρογνωμοσύνη με ενσυναίσθηση για την παροχή συμμόρφωσης και συμβουλευτικών υπηρεσιών που βοηθούν τα άτομα και τους οργανισμούς τους να επιτύχουν τους επαγγελματικούς τους στόχους. Ιδρύθηκε το 1971 και σήμερα είναι το 12ο μεγαλύτερο λογιστικό δίκτυο στον κόσμο, η Kreston αποτελείται από 180 εταιρείες σε 114 χώρες.\nΠροσωπικό: 29 Υπάλληλοι\nΔες τις διαθέσιμες θέσεις εργασίας της Kreston, Ioannou & Theodoulou εδώ\nΜε ένα τεράστιο δίκτυο 464 καταστημάτων σε 15 χώρες παγκοσμίως, η LEROY MERLIN αναγνωρίζεται ως ειδικός στην ανακαίνιση και την οικιακή βελτίωση και αποτελεί μέρος του Γαλλικού Ομίλου ADEO, ο οποίος κατατάσσεται στην 1η θέση στην Ευρώπη και στην 3η παγκοσμίως στην αγορά DIY. Η εταιρεία ιδρύθηκε το 2005 και σήμερα λειτουργεί με 8 καταστήματα, 7 στην Ελλάδα και 1 στην Κύπρο, προσφέροντας ολοκληρωμένες λύσεις για κάθε είδους κατασκευή, ανακαίνιση ή βελτίωση οποιουδήποτε χώρου, στις πιο ανταγωνιστικές τιμές.\nΠροσωπικό: 143 Υπάλληλοι\nΔες τις διαθέσιμες θέσεις εργασίας της Leroy Merlin εδώ\nΙδρύθηκε το 1957, η Elmasco είναι ένας γνωστός προμηθευτής μιας ευρείας γκάμας υλικών εγκατάστασης και φωτισμού στην Κύπρο. Η επιχείρηση ξεκίνησε ως ένα ενιαίο κατάστημα στη Λευκωσία και έχει αναπτυχθεί σταθερά με την πάροδο των ετών για να παρέχει οκτώ σημεία πώλησης σε ολόκληρο το νησί. Έχοντας διαδραματίσει πρωτοποριακό ρόλο στον τομέα της, η Elmasco έχει εκτεταμένη εμπειρία στην κυπριακή αγορά ηλεκτρικού και φωτισμού, η οποία αποδεικνύεται από την ενημερωμένη, καινοτόμο γκάμα προϊόντων της.\nΠροσωπικό: 40 Υπάλληλοι\nΔες τις διαθέσιμες θέσεις εργασίας της Elmasco εδώ\nΗ Iron Mountain Incorporated, είναι ο παγκόσμιος ηγέτης στις υπηρεσίες διαχείρισης αρχείων και πληροφοριών. Στην Κύπρο, η ιστορία του Iron Mountain χρονολογείται από το 2003, όταν η εταιρεία Fileminders ιδρύθηκε και αποκτήθηκε το 2017 από την Iron Mountain. Παρέχοντας λύσεις που περιλαμβάνουν διαχείριση πληροφοριών, ψηφιακό μετασχηματισμό, ασφαλή αποθήκευση και ασφαλή καταστροφή, η Iron Mountain βοηθά τους πελάτες της να μειώσουν το κόστος και τον κίνδυνο, να συμμορφωθούν με τους κανονισμούς, να ανακάμψουν από ύφεση και να υοθετήσουν έναν ψηφιακό τρόπο εργασίας.\nΠροσωπικό: 132 Υπάλληλοι\nΔες τις διαθέσιμες θέσεις εργασίας της Iron Mountain εδώ\nΗ Unicars είναι ο εισαγωγέας αυτοκινήτων Volkswagen, Audi, SEAT και Škoda και είναι ο εξουσιοδοτημένος πάροχος υπηρεσιών & ανταλλακτικών για Lamborghini στην Κύπρο. Η μακρά παρουσία της Unicars στον τομέα της αυτοκινητοβιομηχανίας δείχνει ότι από το 1950 σημείωσε ανοδική τάση, τόσο στις πωλήσεις αυτοκινήτων όσο και στην εξέλιξη, οργάνωση και ανάπτυξη του δικτύου της. Σήμερα, η Unicars έχει πελατειακή βάση περισσότερων από 30.000 ενεργών πελατών. Η εταιρεία απασχολεί περισσότερα από 200 άτομα και διαθέτει ένα Εξουσιοδοτημένο Δίκτυο Συνεργατών σε όλη την Κύπρο. με πωλήσεις, σημεία παράδοσης και εργαστήρια σε Λευκωσία, Λεμεσό, Λάρνακα, Πάφο και Παραλίμνι.\nΠροσωπικό: 195 Υπάλληλοι\nΔες τις διαθέσιμες θέσεις εργασίας της Unicars εδώ\nΗ Parimatch είναι μία από τις πιο δοκιμασμένες στο χρόνο εταιρείες στον κλάδο των στοιχημάτων. Σήμερα εκπροσωπείται στην Κύπρο και θεωρείται ένας από τους πιο υποσχόμενους και καινοτόμους ηγέτες στην εργασιακή και εταιρική κουλτούρα. Εκτός από τις καινοτόμες τεχνολογίες, 25 χρόνια εμπειρίας και κορυφαία σειρά προϊόντων και υπηρεσιών. Η Parimatch στην Κύπρο αντιπροσωπεύει την εταιρική σχέση, την πίστη, τις αμοιβαία επωφελείς σχέσεις μεταξύ υπαλλήλων, διευθυντών και ηγετών της αγοράς. Πρόκειται για μία από τις ταχύτερα αναπτυσσόμενες ομάδες στη βιομηχανία τυχερών παιχνιδιών και αξιόπιστος συνεργάτης για κάθε περίσταση: αθλητισμός, εκπαίδευση, ψυχαγωγία, φιλανθρωπία, καινοτομίες και υπεύθυνος τζόγος.\nΠροσωπικό: 70 Υπάλληλοι\nΔες τις διαθέσιμες θέσεις εργασίας της PARIMATCH εδώ\nΗ Vassos Eliades Ltd είναι μια από τις μεγαλύτερες εμπορικές εταιρείες στην Κύπρο. Οι κύριες δραστηριότητές της είναι η εισαγωγή, πώληση και διανομή καταναλωτικών αγαθών μέσω όλων των εμπορικών καναλιών της αγοράς. Η γκάμα των προϊόντων που διανέμονται είναι μεγάλη, κυμαίνονται από τρόφιμα, αλκοολούχα ποτά, καταναλωτικά αγαθά, ρολόγια πολυτελείας, κοσμήματα και αξεσουάρ καθώς και εξοπλισμό γυμναστικής. Η Vassos Eliades Ltd εδώ και δεκαετίες, έχει την εξουσιοδότηση μερικών από τις μεγαλύτερες πολυεθνικές εταιρείες στον κόσμο που την εμπιστεύονται στο να χειρίζεται τις επωνυμίες τους στην κυπριακή αγορά, όπως η Nestle από το 1933.\nΠροσωπικό: 294 Υπάλληλοι\nΔες τις διαθέσιμες θέσεις εργασίας της Vassos Eliades εδώ\nN. Psaras Construction Co.\nH Psaras Construction χρονολογείται από το 1957 όταν ο ταλαντούχος νέος επιχειρηματίας Νίκος Ψαράς δημιούργησε μια από τις πρώτες κατασκευαστικές εταιρείες στην Κύπρο. Έκτοτε η εταιρεία συνέχισε να αναπτύσσεται, ιδρύοντας το δικό της γραφείο στο Λονδίνο. Σήμερα η εταιρεία συμμετέχει σε μια σειρά έργων που συνεχίζουν με την ίδια επιτυχία και το ίδιο όραμα που κληρονομήθηκε από τους ιδρυτές. Εστιάζοντας σε ιδιωτικά έργα στην Κύπρο και στο εξωτερικό, η εταιρεία προσθέτει αξία στα κατασκευαστικά έργα μέσω της δέσμευσής της για τεχνική αριστεία. Χρησιμοποιώντας τις καλύτερες λύσεις για να αποδώσει τα πραγματικά οφέλη στους πελάτες της, μειώνοντας το κόστος, βελτιώνοντας την οικοδομήσιμη, βιωσιμότητα και μειώνοντας τους κινδύνους για την υγεία και την ασφάλεια, η εταιρεία υπερηφανεύεται για την τεχνογνωσία και την καινοτομία της.\nΠροσωπικό: 127 Υπάλληλοι\nΙδρύθηκε ως ιδιωτική εταιρεία το 1970, η Universal Life ήταν η πρώτη ασφαλιστική εταιρεία που ιδρύθηκε στην Κύπρο μετά τη θέσπιση της τοπικής ασφαλιστικής νομοθεσίας. Η Universal Life έπαιξε καθοριστικό ρόλο στην ανάπτυξη του κλάδου ασφάλισης ζωής στην Κύπρο μέσω της εισαγωγής νέων ασφαλιστικών concept και της προώθησης των αξιών ασφάλισης μεταξύ των Κυπρίων. Σήμερα, η Universal Life, είναι μια από τις πιο σημαντικές εταιρείες ασφάλισης ζωής του νησιού και η κορυφαία εταιρεία στον τοπικό τομέα ατυχημάτων και υγείας.\nΠροσωπικό: 130 Υπάλληλοι\nΗ Grant Thornton Cyprus αποτελεί κορυφαίο σύμβουλο επιχειρήσεων που βοηθά σημαντικούς οργανισμούς να ξεκλειδώσουν τις δυνατότητές τους για ανάπτυξη. Ιδρύθηκε το 1942, η εταιρεία εντάχθηκε στο δίκτυο του Grant Thornton το 1982. Με περισσότερους από 150 υπαλλήλους στα γραφεία της σε Λευκωσία και Λεμεσό, η Grant Thornton Cyprus δύναται να εφαρμόσει ισχυρή τεχνική καθοδήγηση και εύρος εμπειριών για εξασφαλίζοντας ότι οι πελάτες της θα λάβουν μια πραγματικά διαφορετική εμπειρία. Οι υπηρεσίες της περιλαμβάνουν έλεγχο, φορολογία, συμβουλευτική, εξωτερική ανάθεση, αφερεγγυότητα και ανάκτηση περιουσιακών στοιχείων, υπηρεσίες κατανεμημένου καθολικού, υπηρεσίες ψηφιακού κινδύνου, κανονιστική συμμόρφωση και υπηρεσίες κεφαλαίου.\nΠροσωπικό: 151 Υπάλληλοι\nΗ Axiom Consulting Ltd. είναι μια ιδιωτική κυπριακή εταιρεία, ιδρύθηκε το 1998 και εδρεύει στην Κύπρο. Οι επιχειρηματικές δραστηριότητες της Axiom επεκτείνονται διεθνώς, με ενεργούς πελάτες σε 14 χώρες. Η Axiom είναι εταιρεία λογισμικού και συμβουλευτικών υπηρεσιών, με πολλαπλές επιτυχίες και εκτεταμένη εμπειρία σε προγράμματα μεγάλης κλίμακας εταιρικής αφοσίωσης & CRM σε διάφορους τομείς όπως λιανική, χρηματοδότηση, ταξίδια και ψυχαγωγία.\nΠροσωπικό: 20 Υπάλληλοι\nΤο DELEMA McCANN είναι ένα επικοινωνιακό πρακτορείο, πρωτοπόρος στον τομέα της επικοινωνίας στην Κύπρο. Περήφανο μέλος του McCANN Worldgroup, του πιο δημιουργικού και πιο αποτελεσματικού δικτύου πρακτορείων στον κόσμο. Ανακαλύπτουν συνεχώς τον εαυτό τους μέσω του πάθους τους για αριστεία. Αυτό που παρέμεινε αμετάβλητο είναι η ηθική και η πλήρης διαφάνεια του έργου τους αλλά και ο σεβασμός που έχουν προς το έργο τους, τα μέλη της ομάδας τους και προς τους πελάτες τους. Δεσμευονται να παρέχουν πάντα αποτελέσματα που οδηγούνται από μοναδική στρατηγική σκέψη, εξαιρετική δημιουργική και άψογη εκτέλεση. Βοηθούν τις επωνυμίες (Brands) να διαδραματίζουν σημαντικό ρόλο στη ζωή των ανθρώπων.\nΠροσωπικό: 45 Υπάλληλοι\n*Οι πληροφορίες που αναφέρονται για κάθε εταιρεία στο άρθρο, αναγράφονται στην επίσημη ιστοσελίδα της Great Place To Work Cyprus\nΚατηγορία ετικέτας: Great Place To Work Cyprus, WorkEnvironment


Σπίτι - Σελίδα 3 από 3 - Ανεμολόγιο\n13 Σεπτεμβρίου, 2016, Posted in Σπίτι\nΔυστυχώς σε αυτή τη ζωή υπάρχουν πολλές βρώμικες δουλειές και οι περισσότεροι εργένηδες δεν ξέρουν ούτε που βρίσκονται τα είδη καθαρισμού και τα απορρυπαντικά στο σπίτι τους. Οι εργένηδες συνήθως περιμένουν από τη μητέρα τους ή τη σύντροφο τους να έρθει να καθαρίσει και αν αυτό δεν γίνει σε εύλογο χρόνο τότε τα πάντα μοιάζουν βομβαρδισμένα. Μέρος της καθαριότητας είναι και η τακτοποίηση αλλά εδώ δεν θα ασχοληθούμε με αυτή. Εδώ θα ασχοληθούμε με τα βασικά. Και ποια είναι τα βασικά του εργένη; Το μπάνιο, το σαλόνι και το αυτοκίνητο...\nΣυνηθισμένα λάθη στην ανακαίνιση του σπιτιού σας\n10 Σεπτεμβρίου, 2016, Posted in Σπίτι\nΑν θεωρείτε ότι το σπίτι σας δεν σας παρέχει πια την θαλπωρή και την ηρεμία που επιθυμείτε τότε σίγουρα χρειάζεται αλλαγές. Μία καλά οργανωμένη ανακαίνιση είναι ακριβώς αυτό που χρειάζεστε. Ωστόσο υπάρχουν μία σειρά από παράγοντες που καλό θα ήταν να λάβετε υπόψιν σας πριν ξεκινήσετε, με σκοπό να αποφύγετε σημαντικά λάθη που θα σας κοστίσουν χρόνο και χρήμα. Ανακαλύψτε παρακάτω ποια είναι τα λάθη που θα πρέπει να αποφύγετε.\nΛάθος 1ο: Να μην έχ...\n16 Απριλίου, 2016, Posted in Σπίτι


Δονάτος Παπαγιάννης: Σεπτεμβρίου 2013\nΜια συζήτηση στον Αντένα\nΈχω μια συγκεκριμένη άποψη για τις εμφανίσεις καθηγητών στην τηλεόραση και ομολογώ ότι δεν με ενθουσιάζουν.\nΠαρά ταύτα ενέδωσα στον πειρασμό και ανταποκρίθηκα σε ένα κάλεσμα για μια τηλεοπτική συζήτηση. Μπορείτε να την δείτε εδώ: http://beta.antenna.gr/webtv/watch?cid=_hh_m_av_b8_s_vr_u%3d.\nΑναρτήθηκε από Δονάτος Παπαγιάννης στις 12:03 μ.μ. 3 σχόλια:\nΓνωστοποιείται στους υποψηφίους του ΜΠΣ "Εθνική και Κοινοτική Διοίκηση" ότι αίθουσα διεξαγωγής των γραπτών εξετάσεων είναι η αίθουσα 300 στο γυάλινο κτίριο και για τα τρία εξεταζόμενα μαθήματα.\nΚαθηγητής Δον. Παπαγιάννης\nΑναρτήθηκε από Δονάτος Παπαγιάννης στις 1:12 π.μ. Δεν υπάρχουν σχόλια:\nΕπειδή οι γραπτές εξετάσεις του μαθήματος "Συνταγματικό Δίκαιο" για τους υποψηφίους του ΜΠΣ "Εθνική και Κοινοτική Διοίκηση" συμπίπτουν με εξετάσεις άλλων Μεταπτυχιακών Προγραμμάτων, η εξέταση του εν λόγω μαθήματος μετατίθεται για την 4-10-2013 ημέρα Παρασκευή και την ίδια ώρα δηλ. 16-18 μμ.\nΑναρτήθηκε από Δονάτος Παπαγιάννης στις 7:25 π.μ. Δεν υπάρχουν σχόλια:\nΓνωστοποιείται ότι οι γραπτές εξετάσεις των υποψηφίων για το ΜΠΣ «Εθνική και Κοινοτική Διοίκηση» του Τμήματος Δημόσιας Διοίκησης του Παντείου Πανεπιστημίου θα διεξαχθούν στις παρακάτω ημερομηνίες και ώρες:\n1. Συνταγματικό Δίκαιο, 1-10-2013, ημέρα Τρίτη και ώρα 16-18 μμ\n2. Ευρωπαϊκό Δίκαιο, 2-10-2013, ημέρα Τετάρτη και ώρα 16-18 μμ\n3. Διοικητικό Δίκαιο, 3-10-2013, ημέρα Πέμπτη και ώρα 16-18 μμ.\nΟι αίθουσες εξέτασης θα ανακοινωθούν μεταγενέστερα.\nΗ εξεταστέα ύλη παραμένει η ίδια με την περσινή.\nΣτις γραπτές εξετάσεις μπορούν να συμμετέχουν όλοι εκείνοι που υπέβαλαν εμπρόθεσμα αίτηση συμμετοχής.\nΚαθηγητής Δονάτος Παπαγιάννης\nΑναρτήθηκε από Δονάτος Παπαγιάννης στις 12:11 μ.μ. Δεν υπάρχουν σχόλια:\nΎστερα από ένα μεγάλο νεκρό διάστημα, να 'μαστε πάλι εδώ.\nΚαταρχήν ευχές για μια καλή ακαδημαϊκή χρονιά.\nΑναφορικά με την εξεταστική του Σεπτεμβρίου, ήθελα να κάνω ένα σχόλιο: ευκολότερα θέματα δεν θα μπορούσα να βάλω. Παρά ταύτα, από τη βαθμολόγηση των πρώτων γραπτών, προκύπτει εκτεταμένη αποτυχία. Οι απαντήσεις προκαλούν κατάθλιψη. Έχοντας όμως βιώσει την πικρή εμπειρία από την πρώτη δημοσίευση χαρακτηριστικών απαντήσεων, παραιτούμαι από κάθε σκέψη να επαναλάβω το εγχείρημα.\nΑναρτήθηκε από Δονάτος Παπαγιάννης στις 12:05 μ.μ. Δεν υπάρχουν σχόλια:


Οι Travis επιστρέφουν με (ενδιαφέρον) νέο single - PhaseRadio\nΟι Travis επιστρέφουν με (ενδιαφέρον) νέο single\nΟι Travis επιστρέφουν με (ενδιαφέρον) νέο single, video και άλμπουμ μετά από τέσσερα χρόνια…\nΣυμμετέχουν οι Jason Lytle (Grandaddy) και Susanna Hoffs (The Bangles). Με νέο single επέστρεψαν οι Travis, ένα κομμάτι που θα περιλαμβάνεται στη δισκογραφική επιστροφή τους μετά από τέσσερα χρόνια, το 10 Songs.\nΤο νέο τους κομμάτι, που είναι uptempo και ιδιαίτερα πιασάρικο, έχει τίτλο “A Ghost”. Το video, μάλιστα, σχεδίασε στο χέρι ο frontman τους, Fran Healy, σε συνεργασία με τον δεκατετράχρονοι γιό του, Clay, κατά τη διάρκεια της καραντίνας. Ο πρώτος αποκάλυψε ότι έριξε πάρα πολλή δουλειά: κάθε 10 δευτερόλεπτα αντιστοιχούν σε 12 ώρες σχεδίου. Η διαδικασία αυτή τον βοήθησε να συγκεντρωθεί και να απασχοληθεί με κάτι, όπως λέει, και τον επέτρεψε από το να μπαίνει στο… Twitter. Όλο αυτό που συνέβαινε τον έκανε να στρεσαριστεί, “γιατί ήθελα να ρίξω μπουνιά στον Ντόναλντ Τραμπ, στο πρόσωπο, τόσο, μα τόσο δυνατά. Και με αγχώνει που δεν μπορώ να το κάνω”, όπως είπε χαρακτηριστικά. Γι’ αυτό και βρήκε καταφύγιο σε αυτή την επίπονη, αλλά ιδιαίτερα δημιουργική διαδικασία.\nΤο άλμπουμ ηχογραφήθηκε στα RAK studios του Λονδίνου και η παραγωγή ανήκει τόσο στον ίδιο όσο και στον Robin Baynton (Coldplay, Florence & The Machine). Μάλιστα, στον δίσκο συμμετέχουν αρκετοί γνώριμοι, όπως ο Jason Lytle των Grandaddy, ο Greg Leisz (έχει συνεργαστεί με Beck, Emmylou Harris, Bruce Springsteen) και η Susanna Hoffs των The Bangles. Σημειώνουμε επίσης ότι το 10 Songs βρίσκει τον frontman ως βασικό δημιουργό των κομματιών, για πρώτη φορά μετά το 12 Memories του 2003.\nΑκολουθεί το track list του άλμπουμ:\n‘Waving At The Window’\n‘The Only Thing’ (feat. Susanna Hoffs)\n‘A Million Hearts’\n‘All Fall Down’\n‘Kissing In The Wind’\nΤο 10 Songs θα κυκλοφορήσει στις 9 Οκτωβρίου.\nΥποβολή αιτήσεων για Ελάχιστο Εγγυημένο Εισόδημα και Επίδομα Στέγασης\nTo εκπληκτικό γκράφιτι της Μελίνας στην Πάτρα (PHOTOS) Καλύπτει πενταόροφη πολυκατοικία.\nΔιαλέγουμε βιβλία για το καλοκαίρι!\nBob Geldof: «Mίσησα το Live Aid»\n«Ξανά Μαζί» Έναρξη προβολής Ταινιών στο Θερινό Δημοτικό Θέατρο Λαμίας!


04/07/2015 – ΕΚΔΟΣΕΙΣ ΡΑΔΑΜΑΝΘΥΣ\nΑκτιβιστές διέκοψαν την ομιλία της φωνάζοντας ΟΧΙ, ενώ η διεθνής καμπάνια αλληλεγγύης στην Ελλάδα με κεντρικό σύνθημα ΟΧΙ στη λιτότητα προσεγγίζει το μισό εκατομμύριο υπογραφές μέσα σε ελάχιστο χρόνο. Αλλά και οι διαδηλώσεις σε ολόκληρη την Ευρώπη είναι μαζικές και μαχητικές υπέρ του ΟΧΙ της Ελλάδας. Όσο για […]\nΟλόκληρη η ανεπανάληπτη συγκέντρωση Εκατοντάδες Χιλιάδες που έσπασαν το φόβο Τα μαύρα σχέδια των δανειστών, οι απειλές, τα τελεσίγραφα, οι εκβιασμοί θα ηττηθούν. Ο ελληνικός λαός θα νικήσει.\nΗ Ελλάδα λέει ΟΧΙ Το περήφανο ΟΧΙ του ελληνικού λαού ήδη καταγράφεται στις πιο λαμπρές σελίδες της Ιστορίας μας. Η λαοθάλασσα που κατέκλυσε όλόκληρη την περιοχή του κέντρου της Αθήνας αψηφόντας το τρομοκρατικό πογκρόμ καναλιών, τραπεζιτών και του ιερατείου των Βρυξελών έστειλε ήδη το μύνημα: ΚΑΤΩ ΤΑ ΧΕΡΙΑ […]


Ο ξεχωριστός κύριος Μπλάνκο: Η συνέχεια - el sombrero\nduendes / 1 Σχόλιο / 03 Ιανουαρίου 2010\n(Ο ξεχωριστός κύριος Μπλάνκο: Ο πρόλογος)\nΥπάρχουν ποδοσφαιριστές που περνάνε τόσο απαρατήρητοι σ’ ένα παιχνίδι, που στο ημίχρονο απορείς γιατί δεν τους έβαλε ο προπονητής να παίξουν. Ο Κουατεμόκ Μπλάνκο έχει τόση σχέση μ’ αυτούς, όση έχει ο Γκράβεσεν με τη λεπτότητα ή ο Μήτρογλου με το στυλ. Κινούμενος στα όρια της συμβατικής ποδοσφαιρικής φαντασίας των περισσότερων ποδοσφαιριστών ο Μπλάνκο κάνει όλα αυτά που οι υπόλοιποι είτε αδυνατούν, είτε αρνούνται να σκεφτούν: “Ολόκληρος μαντράχαλος και θα σταματάω τη μπάλα με τον κώλο;”\nΕκεί που η σκέψη οδηγείται ασυναίσθητα, καθαρά από θέμα συνήθειας και εκπαίδευσης, στο ‘καλύπτω την μπάλα από τους δυο αντιπάλους που με κλείνουν’, ο Μπλάνκο κολλάει τη μπάλα ανάμεσα στα πόδια του και προσπαθεί να πηδήξει μαζί της πάνω από τα αντίπαλα πόδια. Παιδικό, αστείο, γελοίο. Αλλά ποτέ κανείς δεν ισχυρίστηκε ότι πρόκειται για σοβαρό άνθρωπο.\nΕκεί λοιπόν, στα σύνορα μεταξύ της πειθαρχίας και του χαβαλέ, ο γίγαντας Μπλάνκο στήνει ένα προσωπικό πάρτυ, αλλάζοντας ομάδα προπόνησης με την χαρακτηριστική άνεση ενός ανθρώπου που ζει σ’ ένα δικό του κόσμο στον οποίο τα πρότυπα συμπεριφοράς είναι τελείως διαφορετικά από αυτά που ξέρουμε.\n(Ο ξεχωριστός κύριος Μπλάνκο: 39 χρονών καραγκιοζάκος)\n1 σχόλια σχετικά με το “Ο ξεχωριστός κύριος Μπλάνκο: Η συνέχεια”\n04/01/2010 στις 02:54\nΓνωστή μεγάλη μορφή ο Κουαουτέμοκ. Και παιχταράς. Στηρίζουμε 1000%!!!


Γεννήθηκε στο Αγρίνιο το 1945. Κατάγεται από τη Μικρά Ασία. Το πατρικό της όνομα είναι Παρασκευή Μιχαηλίδου. Τα παιδικά της χρόνια τα έζησε στην ’μφισσα και από τα δώδεκά της ζει στην Αθήνα. Με την Παιδική Λογοτεχνία άρχισε να ασχολείται το 1974. Από το 1993 προωθεί το "Παιχνιδομάθημα" της Δημιουργικής Γραφής στο Δημοτικό, πρόγραμμα δικής της επινόησης με στόχο τη μύηση των παιδιών στην Παιδική Λογοτεχνία και την ανάπτυξη του προφορικού και γραπτού λόγου. Είναι μέλος της Εταιρείας Ελλήνων Λογοτεχνών και του Κύκλου του Ελληνικού Παιδικού Βιβλίου. Έργα της έχουν βραβευτεί από την Εταιρεία Ελλήνων Λογοτεχνών, τον Κύκλο του Ελληνικού Παιδικού Βιβλίου, την Ε.Ο.Υ.Λ.Α.Α., τη Γυναικεία Λογοτεχνική Συντροφιά και το Υπουργείο Πολιτισμού. Το 2006 ήταν υποψήφια για το βραβείο Andersen.\n1. Η χώρα με τις δύο πολιτείες και τις μυγδαλένιες κούνιες\n2. Πώς έγινε -η μαμά συγγραφέας\n4. Η Ψυλλοελένη\n6. Μελλόντια, το κορίτσι που γεννήθηκε στο μέλλον\n7. Το αγόρι των μελισσών\n8. Χρίστος, το αγόρι που ταξίδεψε στο μέλλον\n10. Το γιγαντοδαχτυλάκι του Λέανδρου\n11. Ο μικρούλης Απόλλωνας\n12. Ο μικρούλης Δίας\n13. Ο μικρούλης Ερμής\n14. Το ποτάμι ζήλεψε\n15. Στον κήπο των φεγγαριών\n16. Τα μαγικά μου αυτιά\n17. Μια προσευχή στον Αϊ-Βασίλη\n18. Ένα γεμάτο μέλι χεράκι\n19. Στον έβδομο ουρανό\n20. Χάθηκαν οι φεγγαρακτίνες\n21. Στα χέρια του μάγου\n22. Το φεγγαράκι είναι τιμωρία\n23. Ο χιονάνθρωπος πήρε τη μαμά\n24. Αγάπες με ουρά\n25. Η χώρα με τις δύο πολιτείες και τις μυγδαλένιες κούνιες\n26. Στο γυμνάσιο\n27. Εκείνη τη φορά\n29. Κάτω από την καρδιά της\n30. Πού πήγε το φεγγάρι απόψε;\n31. Τ' αυγουστιάτικο φεγγάρι\n32. Θόδωρος ο αυτιάς\n33. Ο Καλεσμένος\n34. Ψίθυροι αγοριών\n35. Απορίες παιδιών για τη θάλασσα\n36. Απορίες παιδιών για τη Γη\n37. Απορίες παιδιών για το φως\n38. Απορίες παιδιών για τον Ηλεκτρισμό\n39. Γη - Γιατί δε ζαλιζόμαστε με τις γυροβολιές της γης;\nΕκδόσεις: Λιβάνη, 2011\nΈνα βιβλίο που θα σας ταξιδέψει μέσα στο κορμί της Γυναίκας για να ζήσετε το θαύμα της Γέννησης. Ένα παραμυθένιο ταξίδι με πυξίδα την αριστερή κάθε φορά σελίδα, έτσι ώστε να μπορείτε να πάρετε μαζί σας ακόμη κι ένα νήπιο που ρωτά: "Πώς γίνονται τα παιδιά;"\nΕκδόσεις: Πατάκης, 2010\nΗ συγγραφέας μέσα από αυτό το βιβλίο βοηθά τους μικρούς αναγνώστες να μάθουν τον τρόπο με τον οποίο ένα βιβλίο γεννιέται. Η περιπέτεια της συγγραφής των βιβλίων ξετυλίγεται μπροστά μας.\nΕκδόσεις: Πατάκης, 2008\nΗ Ανδρομάχη πάει τρίτη γυμνασίου, έχει φακίδες στη μύτη, μια μικρότερη αδερφή (σκέτος μπελάς!), μια μοντέρνα γιαγιά που την βλέπει σαν μαμα, δύο Φι-Γάμα-Πι και ανήκει στους "παρακμιακούς" της τάξης . Δεν δείχνει να νοιάζεται για το "φακή" που της έχει κολλήσει η Νατάσσα (η "ωραία" της τάξης). Είναι κρυφά ερωτευμένη με τον "κούκλο" του σχολείου και έχει μόλις βάλει σιδεράκια στα δόντια της . Όμως, μέσα σε λίγες μέρες συμβαίνουν γεγονότα που την ανεβάζουν ή τη ρίχνουν, μα οπωσδήποτε την κάνουν να δει ορισμένα πράγματα με άλλο μάτι, όπως, για παράδειγμα, ότι είναι ευλογία να έχεις και αγόρια Φι-Γάμα-Πι. Και, για όσου δεν ξέρουν, Φι-Γάμα-Πι σημαίνει "Φίλος/η Για Πάντα!\nΕκδόσεις: Πατάκης, 2007\nΗ τοσοδούλα Ελένη, γνωστή ως Ψυλλοελένη, πηγαίνει σ' ένα καμένο δάσος, την Κουτσουροχώρα. Εκεί συναντάει ιπτάμενα παράξενα πλάσματα, που κανένας άνθρωπος ποτέ δεν μπορεί να δει, εκτός κι αν...\nΕκδόσεις: Πατάκης, 2006\nΗ Λίνα μετά το χωρισμό των γονιών της, ξεκόβει από τις φίλες της, τραγουδάει χωρίς φωνή -ακόμη και στη χορωδία-, παίζει πάλι με κούκλες, πιστεύει πως είναι χοντρή, και λέει τα μυστικά της μόνο στη Χόνεϊ, τη γάτα της. Έως τη στιγμή που αρχίζει να λαμβάνει τρυφερά ηλεκτρονικά μηνύματα στον υπολογιστή της από κάποιον άγνωστο crazyboy...\nΔεν ήταν καθόλου τυχαίο που ο Εγκέφαλος άφησε το Χρίστο και την Τίνα να μεταφέρουν στη Γη 1991 μ.Χ. τέσσερα διαμάντια από την Ίριδα 3001 μ.Χ. Ούτε το ότι η μητέρα τους αργότερα ταξίδεψε παράτυπα με το Πλάσμα του Χρόνου στο Αστρικό Κέντρο της Γης 3002 μ.Χ., για να γεννήσει τη μικρή τους αδερφή, τη Μελλόντια. Απόδειξη, από την πρώτη στιγμή που γύρισαν πίσω στη Γη 1992 μ.Χ. η Μελλόντια έδειξε ότι δεν ήταν καθόλου ένα συνηθισμένο μωρό...\nΟ Κωνσταντίνος προσπαθούσε να τα πει όλα στους γονείς του. Εκείνοι όμως δεν τον πίστευαν και τον διέκοπταν λέγοντας "Αρκετά! Η φαντασία σου δεν έχει όρια!", Έτσι, δεν έμαθε κανείς ότι αυτός ήταν "Το αγόρι των μελισσών", ότι αυτός είχε γίνει στην πραγματικότητα μελισσένιος και είχε μπει σε μια κυψέλη, ότι αυτός είχε μαζέψει μαζί με άλλες μέλισσες γύρη, είχε ταΐσει μελισσόπουλα, είχε ερωτευτεί μια μελισσοπριγκίπισσα...\nΕκδόσεις: Πατάκης, 2005\nΟ Χρίστος σκεφτόταν τι να γράψει στην έκθεσή του με θέμα "Η ζωή στο 3000 μ.Χ.", ενώ αφηρημένα μουντζούρωνε με το στιλό του την άκρη του τετραδίου του. Κάποια στιγμή όμως το χέρι του έκανε κι έναν κύκλο και μετά άλλον έναν, άλλον έναν, άλλον έναν... ώσπου ξαφνικά ένας απ' όλους αυτούς τον τράβηξε μέσα στο σχέδιο! Την ίδια στιγμή ένιωσε ένα στρόβιλο να τον ρουφάει και... Το βιβλίο εκδόθηκε το 1984 για πρώτη φορά από τις εκδόσεις Ψυχογιός με τίτλο Ο Καλεσμένος.\nΗ μικρή Δωριλένια μιλούσε όλες τις λαλιές του κόσμου, αλλά αρνιόταν να μιλήσει την ανθρωπολαλιά. Η γάτα της της είχε πει πως, αν το έκανε αυτό, τότε θα ξεχνούσε όλες τις άλλες λαλιές, ακόμη και αν κάποτε τις ήξερε!\nΚάτι όμως στο τέλος έκανε τη Δωριλένια ν' αλλάξει γνώμη. Τι να είναι αυτό;\nΕκδόσεις: Μίνωας, 2004\nΟ Λέανδρος ήταν πολύ φρόνιμος. Φρόνιμος σαν μεγάλος. Δεν γκρίνιαζε, δεν πείσμωνε... Ούτε έκανε αταξίες ή σκανταλιές. Ήταν "παράδειγμα φρονιμάδας"! Μέχρι που το μικρό δαχτυλάκι του έπαθε... γιγάντωση! Ο Λέανδρος δεν έδωσε σημασία στο δαχτυλάκι του γίγας, μέχρι που άρχισε να του κάνει και σκανταλιές! Θα έχανε, λοιπόν, το καλό του όνομα από ένα... άτακτο γιγαντοδαχτυλάκι; Μήπως θα ήταν καλύτερα να του το κόψουν λιγάκι;\nΕκδόσεις: Πατάκης, 2003\nΌλες οι θεές έτρεξαν στον Απόλλωνα ποια να τον πρωτοπάρει στην αγκαλιά της. Και η Λητώ δεν χρειάστηκε να του δώσει το στήθος της, για να θηλάσει σαν μωρό. Η Θέμιδα του έβαλε στο στόμα νέκταρ και αμβροσία κι αμέσως έγινε το θαύμα: Φασκιές και σπάργανα λύθηκαν από μόνα τους και ο θεός πετάχτηκε όρθιος, μεγάλο παλικάρι πια, με λαμπερό χιτώνα κι αρματωμένος με δική του φαρέτρα και τόξο.\nΟ Δίας μεγάλωσε γρήγορα, όπως όλοι οι θεοί. Και περπάτησε αμέσως, χωρίς να μπουσουλήσει σαν παιδί. Τότε, η Αδράστεια του χάρισε ένα θαυμάσιο παιχνίδι: μια σφαίρα από χρυσές στεφάνες, όπου ήταν πλεγμένος φιδωτά ένας κισσός. Όταν πετούσες ψηλά αυτή τη σφαίρα, χάραζε πέφτοντας ένα φωτεινό αυλάκι όμοιο μ' εκείνο που αφήνει πίσω του ένα πεφταστέρι. Και την πετούσε ο Δίας μέσα στη σπηλιά και έτρεχε για να την πιάσει...\nΟ νεογέννητος Ερμής όμως, μόλις η μάνα του ξεμάκρυνε, γλίστρησε έξω από τις φασκιές του, πήδησε από την κούνια του και βγήκε κι αυτός από το βραχόσπιτο. Καθώς περνούσε την αυλόπορτα, σκόνταψε πάνω σε μια χελώνα που έβοσκε στο γρασίδι. «Γεια σου, ομορφούλα μου! της είπε γελώντας. Μπα, δε μιλάς; Τότε εγώ θα σε κάνω να τραγουδάς! Χωρίς να χάσει καιρό, την κουβάλησε μέσα στο βραχόσπιτο και σε λίγο την είχε μεταμορφώσει σε λύρα, την πρώτη λύρα στον κόσμο!»\nΣτον κήπο των φεγγαριών\nΥπάρχουν βραδιές που το Φεγγάρι χάνεται από τον ουρανό. Τι συμβαίνει τότε; Οι φεγγαροϊστορίες δε θα πουν ότι τότε είναι που η Γη βρίσκεται ανάμεσα στο Φεγγάρι και στον Ήλιο και η σκιά της το σκοτεινιάζει. Εδώ θα δούμε παραμυθένιες απαντήσεις, σαν αυτές που θα έδινες κι εσύ για να ονειρευτείς και να ταξιδέψεις στον κόσμο της φαντασίας. Φαντάσου ότι κοιτάζεις μια νύχτα τον ουρανό και δεν βλέπεις το Φεγγάρι. Γιατί; ρωτάς. Γιατί πήγε στον κήπο των Φεγγαριών να βρει την αγαπημένη του, σου απαντούμε εμείς και διάβασε τη φεγγαροϊστορία να μάθεις τα πώς και γιατί και όλα.\nΕκδόσεις: Πατάκης, 2001\nΤ' αυτιά του Θόδωρου είναι μεγάλα και τα άλλα παιδιά στη γειτονιά τον πειράζουν και τον φωνάζουν Αυτιά. Όμως μια μέρα ο Θόδωρος ανακαλύπτει πως τα αυτιά του είναι ΜΑΓΙΚΑ. Και τότε όλα αλλάζουν\nΗ Μαριλού ζητάει από τον Αϊ-Βασίλη να της ζωντανέψει το ψεύτικο σκυλάκι της. Το ίδιο εκείνο βράδυ η προσευχή της φτάνει στον Αϊ-Βασίλη και τον προβληματίζει πολύ. Πώς μπορεί να κάνει αυτό που του ζητάει η Μαριλού; Οι γονείς της, δε θέλουν ζωντανό σκυλί. Είναι σωστό ν' ανακατευτεί αυτός στα οικογενειακά τους; Τι θα κάνει τελικά ο ’γιος Βασίλης;\nΈνα γεμάτο μέλι χεράκι\nΌταν ο μικρός Τίμος άνοιξε την πόρτα έτοιμος να κάνει τις σκανταλιές του, έμεινε με το γλειφιντζούρι στο στόμα. Μπροστά του ήταν ο... Παππούς του! Αυτός που είχε πάει στον ουρανό! Μα πώς; Τον είχε αφήσει ο θεούλης να κατέβει πάλι στη γη;\nΕκδόσεις: Πατάκης, 2000\nΜια σειρά από φεγγαροϊστορίες όλο κέφι και φαντασία όπου το Φεγγαράκι ζει κάθε φορά και μια διαφορετική περιπέτεια. Πότε γιατί «δανείζεται» το φωτεινό μανδύα του Ήλιου, πότε γιατί μια φάλαινα του καταπίνει το νερο- καθρέφτισμα, πότε γιατί ένας μαγοβασιλιάς θέλει να φτιάξει φεγγαρένιο παλάτι... Και, βέβαια, όλα αυτά συμβαίνουν όταν εμείς κάτω στη Γη έχουμε χασοφεγγιά.\nΧάθηκαν οι φεγγαρακτίνες\nΤο φεγγαράκι είναι τιμωρία\nΕκδόσεις: Πατάκης, 1999\nΗ μαμά του είναι Αγγλίδα, ο μπαμπάς Έλληνας, κι αυτός, εκεί στη μέση, να προσπαθεί να είναι κι απ΄ τα δυο. Πράγμα όχι και τόσο απλό για ένα παιδί τριών ετών.\nΗ Κλεοπάτρα, μια γάτα «μπούρμα», μπαίνει στη ζωή μιας γατόφιλης συγγραφέα, η οποία προσπαθεί απεγνωσμένα εκείνο τον καιρό να βρει μια γάτα «σαν τον Τζίτζερ της». Ο μικρότερος γιος της συγγραφέα διηγείται την ιστορία με χιούμορ, αποκαλύπτοντας παράλληλα τρυφερές ανθρώπινες σχέσεις\nΤο βιβλίο αναφέρεται στο Θαύμα της Γέννησης δίνοντας μια λυρική περιγραφή της γονιμοποίησης, της κύησης και του τοκετού, χρησιμοποιώντας τις μεταφορές του γήινου τοπίου. Μιλάει για έναν τόπο παράξενο, σιωπηλό, που δεν είναι άλλος από την Μήτρα της Μάνας. Ένα ασημένιο, ζωντανό ποτάμι με κρυστάλλινους ταξιδιώτες, είναι το Σπέρμα του Πατέρα. Ένα κόκκινο μανιτάρι, που φυτρώνει στη γη της Μήτρας είναι το Παιδί.\nΕκδόσεις: Πατάκης, 1996\nΗ ’ννα είναι ένα κορίτσι που πάει στο γυμνάσιο. Μια νέα ζωή ανοίγεται μπροστά της. Νιώθει καημούς, αγωνίες, χαρές και χτυποκάρδια και μαζί τις πρώτες τραυματικές εμπειρίες της, από τον κόσμο των μεγάλων. Δίπλα της, ένας φιλόλογος τη στηρίζει, σε μια εφηβεία που τελειώνει.\nΠρόκειται για ένα πασχαλιάτικο οικογενειακό ταξίδι στη Σπάρτη. Παρουσιάζεται με φαντασία από τη σκοπιά ενός παιδιού, όπου με αφοπλιστική ειλικρίνεια και αφέλεια σχολιάζει τον κόσμο των μεγάλων.\nΠώς είναι να έχεις μια μικρή μαμά παντρεμένη μ ένα μεγάλο μπαμπά, μ ένα ακόμη πιο μεγάλο σόι και με μια «Σφραγιδοφύλακα» αντί για πεθερά; Πώς είναι να έχεις μια μαμά που αγαπά πρώτα το δικό της μπαμπά και μετά το δικό σου; Πώς είναι να έχεις μεγάλο αδερφό, από άλλη μαμά κι αυτή η άλλη μαμά να σας κάνει διάφορα για να σας τον πάρει, για να τον δώσει στη δική της μαμά; Πώς είναι να έχεις ένα μικρό αδερφό που φωνάζει τη μαμά σου «’ννα» και βιάζεται να μεγαλώσει για να της παντρευτεί; Πώς είναι, τέλος, να έχεις όλα αυτά και να΄ χεις από πάνω και μια δικτατορία, με τα τανκς της, τις εξορίες της, τις φυλακές της, το «φάλαγγά» της και άλλα τέτοια;\nΕκδόσεις: Πατάκης, 1995\nΗ ’ννα είναι μαθήτρια του δημοτικού σε μια επαρχιακή πόλη. Είναι χαριτωμένη, ζωηρή και όμορφη αλλά της αρέσει να παίζει και να συνωμοτεί με τ' αγόρια της γειτονιάς. Είναι ένα κοριτσάκι γίνεται γυναίκα...\nΘόδωρος ο αυτιάς\nΕκδόσεις: Κέδρος, 1986\nΟ Θόδωρος ο Αυτιάς μας δίνει κι άλλες τέσσερις περιπέτειες, που έζησε χάρη στα μαγικά αυτιά του. Aλλωστε το είχε υποσχεθεί στο πρώτο βιβλίο του. Και μόλις του ζητήσαμε κι άλλες ιστορίες, αυτός δε μας χάλασε χατίρι. Γιατί βέβαια ο Θόδωρος ο Αυτιάς, εκτός από μεγάλα αυτιά, έχει και μεγάλη καρδιά.\nΕκδόσεις: Ψυχογιός, 1984\nΔεν έχει σημασία το χρώμα του δέρματος, το ύψος, η γλώσσα, οι συνήθειες και τα άλλα χαρακτηριστικά των ανθρώπων. Σημασία έχουν μόνο τα συναισθήματα, η αδελφοσύνη, η ειλικρίνεια, η κατανόηση, η συμπόνια, η μεγάλη καρδιά και το ανοιχτό μυαλό. Αν οι άνθρωποι καταφέρουν να κυριαρχήσουν όλα αυτά στη ζωή τους, τότε θα νιώσουν αυτό που πραγματικά είμαστε όλοι, ΑΔΕΛΦΙΑ.\nΕκδόσεις: Ελληνικά Γράμματα, 2007\nΣτο βιβλίο αυτό λύνονται οι απορίες για τον κόσμο που μας περιβάλλει;\nΓιατί η θάλασσα είναι αλμυρή; Ή γιατί δεν ξεχειλίζει με τόσα νερά που χύνονται μέσα της; Ή γιατί είναι πότε γαλανή πότε γκρίζα και πότε ακόμη και πορτοκαλιά; Για όλα αυτά ρωτάς τους, μεγάλους κι εκείνοι σου δίνουν "μεγαλίστικες" απαντήσεις που σε κάνουν να βαριέσαι αντί να διασκεδάζεις;\nΈχεις απορίες για τον κόσμο που μας περιβάλλει; Ας πούμε, γιατί δεν ζαλιζόμαστε με τις γυροβολιές της Γης; Ή γιατί δεν πέφτουμε έξω από τη... Γη; Ή γιατί, βρε αδερφέ, νυχτώνει; Για όλα αυτά ρωτάς τους, μεγάλους κι εκείνοι σου δίνουν "μεγαλίστικες" απαντήσεις που σε κάνουν να βαριέσαι αντί να διασκεδάζεις;\nΑπορίες παιδιών για το φως\nΈχεις απορίες για τον κόσμο που μας περιβάλλει; Ας πούμε, πώς βλέπεις τον εαυτό σου στον καθρέφτη; Ή γιατί το κουτάλι σου μέσα στο νερό "στραβώνει"; Ή πώς το φως του ήλιου γίνεται ουράνιο τόξο.\nΑπορίες παιδιών για τον ηλεκτρισμό\nΈχεις απορίες για τον κόσμο που μας περιβάλλει; Ας πούμε, ποιος βροντάει σαν αστράφτει; Ή τι "τρέχει" μέσα στις ηλεκτρικές πρίζες; Ή σε τι διαφέρει η αστραπή από τον κεραυνό;\nΓη - γιατί δε ζαλιζόμαστε με τις γυροβολιές της Γης;\nΑυτό το βιβλίο εξηγεί την έννοια της κίνησης και πώς δε νιώθουμε τις περιστροφές της Γης ή δεν παθαίνουμε ίλιγγο με αυτές.\nΑθήνα: Πατάκης 2009.\nΣτο βιβλίο περιγράφεται η μετάβαση ενός αγοριού από την παιδική ηλικία στην εφηβεία.\nΟ Παύλος μπαίνοντας στην εφηβεία παρακολουθεί τις αλλαγές στο κορμί του με ανησυχία. Παράλληλα, οι ερωτικές του επιθυμίες (και τα όποια συμπτώματα ή «κατεναύσματά» τους) τον γεμίζουν άλλοτε με ντροπή και άλλοτε με ενοχή. Με τους δυο φίλους του μοιράζεται τις ανησυχίες του και τις ξορκίζει μαζί τους με γλώσσα τολμηρή, αρκετά ρεαλιστική, η οποί απεικονίζει την πραγματικότητα, και καλαμπούρια, αλλά κρατάει για τον εαυτό του το ότι του αρέσει η λογοτεχνία και ότι θέλει να γίνει ποιητής, διότι εκείνοι ότι αυτά δεν ταιριάζουν σε άντρες. Ο Παύλος αντιμετωπίζει αρνητικά το εκπαιδευτικό σύστημα και τα σχέδια των γονιών του για τη σταδιοδρομία του, αλλά αρχίζει να βλέπει με άλλο μάτι τουλάχιστον την άλγεβρα, γιατί τον βοηθάει η συμμαθήτριά του Ματούλα, την οποία συμπαθεί ιδιαίτερα και αισθάνεται έλξη προς αυτήν. Η συγγραφέας προσεγγίζει το θέμα με χιούμορ και ευαισθησία, αλλά πάνω απ όλα με τόλμη και ειλικρίνεια (το μότο της είναι «Στα παιδιά λέω πάντα την αλήθεια, γιατί την αξίζουν»), χρησιμοποιώντας τη γλώσσα των νέων χωρίς καθωσπρεπισμούς, διότι πιστεύει ότι «δεν υπάρχουν κακά λόγια αλλά κακοί άνθρωποι». Αρκετά ενδιαφέρον, παρά τους τολμηρούς διαλόγους. Αποτελεί ένα ψυχογράφημα ενός νέου που πορεύεται στην εφηβική ηλικία για την άνδρωση.


1/9/2014 - 3/9/2014\nΤρέξε χωρίς τερματισμό!\nΤο “Τρέξε Χωρίς Τερματισμό” είναι ένας κοινωνικού και φιλανθρωπικού χαρακτήρα αγώνας που συνδυάζει τρέξιμο και βάδισμα για 48 συνεχόμενες ώρες και με πρωτοβουλία της ΔΕΘ θα πραγματοποιηθεί για πρώτη φορά στην Ελλάδα. Παρόμοιος αγώνας ξεκίνησε πρίν 15 χρόνια στο εξωτερικό με την ονομασία “No Finish Line” και έκτοτε συνεχίζεται αδιάλειπτα με τρομακτική επιτυχία και συμμετοχή χιλιάδων ανθρώπων.\nΑπευθύνεται σε όλους τους πολίτες ανεξαρτήτου ηλικίας και οι συμμετέχοντες μπορούν να τρέχουν και να περπατούν όλες τις ώρες της ημέρας, ακόμα και τη νύχτα, όποτε θέλουν για όσο θέλουν, όσες φορές θέλουν και όπως θέλουν, σε έναν ειδικά διαμορφωμένο χώρο μέσα στις εγκαταστάσεις της ΔΕΘ (Διεθνούς Έκθεσης Θεσσαλονίκης).\nΣτην αψίδα εκκίνησης – τερματισμού που θα στηθεί, σε μεγάλη οθόνη, θα φαίνεται σε πραγματικό χρόνο, αυξητικά, ο συνολικός αριθμός των χιλιομέτρων που έχουν διανυθεί από όλους τους συμμετέχοντες, καθώς και ο χρόνος που απομένει μέχρι τη λήξη του αγώνα.\nΟι συμμετέχοντες μπορούν οποιαδήποτε στιγμή και αναλόγως πως νοιώθουν να τρέξουν ή να βαδίσουν, όση ώρα θέλουν και όσες φορές θέλουν να φύγουν και να επανέλθουν κάποια άλλη στιγμή εντός των 48 ωρών που διαρκεί ο αγώνας.\nΜε την λήξη του αγώνα “Τρέξε Χωρίς Τερματισμό”, θα ανακοινωθούν τα ονόματα των συμμετεχόντων αλφαβητικά και αντίστοιχα ο αριθμός των χιλιομέτρων που διήνυσαν ατομικά μέσα από την ιστοσελίδα του Ερμή www.ermis1877.gr. Έτσι ο κάθε συμμετέχοντας θα γνωρίζει πόσο συνέβαλε με την προσπάθειά του για την οικονομική ενίσχυση των φιλανθρωπικών ιδρυμάτων.\nΚάθε χιλιόμετρο κάθε συμμετέχοντα, μετατρέπεται σε χρήματα για κοινωφελή και φιλανθρωπικά ιδρύματα, το Παιδικό Χωριό στο Φίλυρο, το Ορφανοτροφείο Θηλέων Μέλισσα και οι Γιατροί του Κόσμου (παράρτημα Θεσσαλονίκης).\nΠραγματοποιήστε την προεγγραφή σας στο “Τρέξε χωρίς Τερματισμό”, το μεγαλύτερο ΔΩΡΕΑΝ αγώνα δρόμου της Θεσσαλονίκης.\nΠροεγγραφές θα γίνονται δεκτές έως 27 Αυγούστου και θα εξασφαλίζουν στους συμμετέχοντες ατομικό bib με το όνομά του.\nΜετά τις 27 Αυγούστου που ολοκληρώνονται οι προεγγραφές, συμμετοχές θα γίνονται δεκτές μόνο στο Κέντρο Εγγραφών στη Νότια Πύλη της ΔΕΘ και έως τις 3 Σεπτεμβρίου και ώρα 4μμ.\nΑρκεί να εμφανιστείτε στη γραμματεία του “Τρέξε χωρίς Τερματισμό”, στη Νότια Πύλη, να γραφτείτε και να συμμετέχετε στον αγώνα οποιαδήποτε στιγμή σας βολεύει κατά τη 48ωρη διάρκεια του.\nΏρα έναρξης αγώνα 5μμ και ημέρα Δευτέρα 1 Σεπτεμβρίου και ώρα λήξης αγώνα 5μμ και ημέρα Τετάρτη 3 Σεπτεμβρίου.\nΣτο διάστημα των 48 αυτών ωρών, ότι ώρα θέλετε, όποια στιγμή της ημέρας ή της νύχτας σας βολεύει, όσες φορές θέλετε, όπως θέλετε και για όσο θέλετε, μπορείτε να περπατήσετε ή να τρέξετε στην ειδικά διαμορφωμένη κυκλική διαδρομή μέσα στη ΔΕΘ.


Τα απομεινάρια μιας μέρας - ebasket.gr\nΚεντρική Αρθρογράφοι Κογκαλίδης Τα απομεινάρια μιας μέρας\nΔημοσίευση στις 17/09 22:27\nΕίναι από αυτές τις βραδιές που μένουν χαραγμένες στη μνήμη. Ο Βασίλης Σπανούλης, ανακοίνωσε ότι “έκλεισε ο κύκλος τους στην Εθνική“. Μαζί κλείνει κι ένα κεφάλαιο για το ελληνικό μπάσκετ. Μεγάλο κεφάλαιο, τεράστιο από κάθε άποψη, καθώς μεγάλος (τεράστιος) παίκτης είναι ο Βασίλης.\nΟ ιστορικός του μέλλοντος θα αποτιμήσει την παρουσία του, όπως και των Γιάννη Μπουρούση και Νίκου Ζήση, οι οποίοι άφησαν τον Βασίλη να ζήσει την… ξεχωριστή (έστω και από την αντίθετη όψη) βραδιά, κρατώντας τις δικές τους ανακοινώσεις αποχώρησης για το άμεσο μέλλον.\nΖητούμενο πλέον είναι η Εθνική της επόμενης μέρας, απογαλακτισμένη από τα “ιερά τέρατα” του πρόσφατου παρελθόντος (Διαμαντίδη – Παπαλουκά) και πλέον και των άλλων δύο “ηγετών” (Σπανούλη – Ζήση).\nΠρώτη επισήμανση: Από τη στιγμή που η “επίσημη αγαπημένη” παρέμεινε ψηλά, μετά την αποχώρηση του Νίκου Γκάλη και της Εθνικής του ’87, δεν πρόκειται να χάσει τον δρόμο της, όποιος κι αν αποχωρήσει. Άλλωστε, ο χρόνος κυλά και κανείς δεν μπορεί ούτε να τον σταματήσει, ούτε να τον νικήσει.\nΔεύτερη επισήμανση: Βεβαίως η επιτυχία είναι αυτή που καθιερώνει αθλητές και ομάδες, όμως ο Σπανούλης ήταν “πιστός στρατιώτης” (όπως και οι άλλοι δύο) και πρέπει όλοι να του το αναγνωρίσουμε.\nΕπειδή, όμως, το Ευρωμπάσκετ ολοκληρώθηκε, η Εθνική επιστρέφει, ας κρατήσουμε δυο – τρεις σημειώσεις, τροφή προς σκέψη…\nΣτο σχόλιο μου μετά την ήττα από την Ισπανία ήμουν ιδιαίτερα προσεκτικός, στον τρόπο που “έκρινα” (ποιος είμαι εγώ;) τον Φώτη Κατσικάρη. Είτε φοβήθηκε το παιχνίδι, είτε το είδε λάθος, είτε δεν ήταν σε καλή βραδιά, είτε (βάλτε ό,τι θέλετε) καθένας έχει δικαίωμα στο λάθος.\nΠερίμενα πως θα έβλεπε το λάθος και θα άλλαζε, έστω και στο τελευταίο ματς, τον τρόπο διαχείρισης του υλικού του. Είπε ότι “αναλαμβάνω την ευθύνη“, αλλά το είπε για να το πει, αφού επέμεινε (στείρα) να αποδείξει κόντρα στη Λετονία, ότι δεν έκανε λάθος κλείνοντας το ρόστερ με την Ισπανία.\nΑποτέλεσμα ήταν να θέσουμε εν αμφιβόλω μια πρόκριση στο Προολυμπιακό τουρνουά, για το καπρίτσιο του Φώτη. Συγγνώμη κόουτς, αλλά αυτό είναι… “εσκεμμένο φάουλ“. Και προπονητής που είναι ξεροκέφαλος, που δεν βλέπει αυτό το οποίο βλέπουν και οι τυφλοί, είναι κακός προπονητής.\nΤο… αύριο της “επίσημης αγαπημένης”\nΗ εικόνα με τους τρεις ΝΒΑερς (Καλάθη – Αντετοκούνμπο – Κουφό) είναι εικόνα βγαλμένη από το… αύριο, που είναι ήδη σήμερα. Με τον Σλούκα και τον Πρίντεζη μαζί (τους άλλους δεν τους είδαμε για να έχουμε άποψη), μπορούν να σηκώσουν το βάρος της “επίσημης αγαπημένης” στους ώμους τους.\nΑν, μάλιστα, συμφωνήσουμε στο αυτονόητο, ότι Αντετοκούμπο και Κουφός έχουν τεράστια περιθώρια βελτίωσης κι ο Καλάθης θα μάθει ακόμα περισσότερο τα τερτίπια του ευρωπαϊκού μπάσκετ, δεν έχουμε κανέναν λόγο να μεμψιμοιρούμε.\nΑντί επιλόγου: Αν αναλογιστούμε πως κλείσαμε το τουρνουά με 7/8 νίκες και μια ήττα στο καλάθι (και δη από την Ισπανία), διαπιστώνουμε πως… εκεί που οι αριθμοί ευημερούν, οι άνθρωποι δυστυχούν. Γιατί, ποιος είναι ευτυχισμένος από την παρουσία μας στο Ευρωμπάσκετ; Γιατί, δεν είμαστε σαν τους ποδοσφαιρικούς, να πανηγυρίσουμε τη νίκη (αν κι όταν έρθει) επί των Φερόε…\nΠροηγούμενο Τσεχία – Ιταλία 70-85\nΕπόμενο Σεβασμός για τον Σπανούλη